title: Indy Racing League

text: Aluksi moottoreita toimittivat Oldsmobile Aurora-merkkisinä sekä Nissan Infiniti-nimellä. Chevrolet korvasi Oldsmobilen kaudella 2002, ja 2003 myös Toyota ja Honda liittyivät sarjaan mukaan Nissanin poistuessa. Chevrolet kuitenkin lopetti moottorien toimittamisen kauden 2005 päätteeksi kustannusten rajoittamiseksi, ja saman vuoden marraskuussa myös Toyota ilmoitti vetäytyvänsä sarjasta tähtäimessään NASCAR-sarjan Nextel Cup kaudella 2007. Tämän johdosta vuoteen 2009 saakka ainoa moottorivalmistaja on Honda, mutta sekin on harkinnut vetäytymistä sarjasta. Kaudella 2006 moottorien nopeus oli rajoitettu 10 300 kierrokseen minuutissa ja ne tuottivat noin 750 hevosvoimaa.


title: Kvanttimystiikka

text: Kvanttimystiikka tarkoittaa kvanttimekaniikan uskonnolliseen tulkintaan perustuvia uskomuksellisia, uskonnollisia ja usein näennäistieteellisiksi tulkittuja oppijärjestelmiä. Kvanttimystiikka yhdistää kvanttimekaniikan ilmiöitä yleensä uskonnollisiin näkemyksiin tai yliluonnollisiin olioihin. Esimerkiksi teoriat tyhjiöstä, joka ei todellisuudesta ole tyhjä, on tulkittu kaikkialla olevaksi maailmansieluksi.


title: Kvanttimystiikka

text: Kvanttimystiikan isänä pidetään fyysikko Fritjof Capraa, joka esitteli näkemyksiään kirjassaan "Fysiikka ja tao" (1975, suom. 1983). Hän yhdisteli itämaisia ja mayojen uskonnollisia näkemyksiä kuten kohtalonyhteyden kvanttimekaniikkaan. Hän pohjasi käsityksiään muun muassa nykyään hylättyyn teoriaan siitä, että alkeishiukkaset koostuisivat aina muista alkeishiukkasista ikään kuin loputtomana jatkumona.


title: Kvanttimystiikka

text: Tunnetuimpia kvanttimystiikan teoksia on Danah Zoharin "The quantum self". Kirjassaan Zohar väittää tietoisuutta Bose-Einstein-kondensaatiksi.


title: Pyhäinpäivä

text: Pyhäinpäivä, vanhemmalta nimeltään ja puhekielessä usein vieläkin pyhäinmiestenpäivä, on kristillinen pyhimysten, marttyyrien ja vainajien muistopäivä. Alun perin pyhäinpäivää on vietetty 1. marraskuuta, kuten monissa maissa edelleenkin, mutta Suomessa sitä vietetään välille 31.10.–6.11. osuvana lauantaina.


title: Pyhäinpäivä

text: Suomessa ja Ruotsissa luterilaiset viettävät pyhäinpäivää (vanhemmalta nimeltään "pyhäinmiestenpäivä") nykyään aina lauantaina, aikaisintaan 31. lokakuuta ja viimeistään 6. marraskuuta. Ennen vuotta 1774 se oli Ruotsissa ja siihen kuuluneessa Suomessakin viikonpäivästä riippumatta 1. marraskuuta, mutta tuolloin se siirrettiin marraskuun ensimmäiseen sunnuntaihin. Lauantaina se on ollut Suomessa vuodesta 1955 lähtien, Ruotsissa jo muutamaa vuotta aikaisemmin. Samalla Marian ilmestyspäivä siirrettiin sunnuntaille, jolloin se menetti merkityksensä vapaapäivänä. Pyhäinpäivän siirto sunnuntailta lauantaille korvasi tämän vapaapäivän menetyksen, sillä tuolloin lauantait olivat Suomessa vielä yleensä työpäiviä.


title: Pyhäinpäivä

text: Samana lauantaina Suomessa katolinen kirkko viettää "kaikkien poisnukkuneiden uskovien muistopäivää" ja sitä seuraavana päivänä eli marraskuun ensimmäisenä sunnuntaina "kaikkien pyhien juhlaa" eli pyhäinpäivää.


title: Pyhäinpäivä

text: Espanjassa ja latinalaisessa Amerikassa Kuolleiden päivä (esp. "Día de los Muertos", "Día de los Difuntos" tai vain "Día de Muertos") on vainajien muistojuhla, jota vietetään 1.–2. marraskuuta.


title: Pyhäinpäivä

text: Juhla on erityisen merkittävä Meksikossa, jossa se on yleinen vapaapäivä. Synkästä juhlinnan aiheesta huolimatta se on iloinen, jopa riehakas juhla. Päivää vietetään myös Yhdysvalloissa, jossa on suuri meksikolaisvähemmistö, Filippiineillä sekä joissakin Latinalaisen Amerikan maissa. Brasiliassa se on yleinen vapaapäivä.


title: Pyhäinpäivä

text: Itäisessä kristillisyydessä "kaikkien pyhien sunnuntaita" vietetään ensimmäisenä sunnuntaina helluntain jälkeen. Marraskuinen pyhäinpäivä ei kuulu ortodoksiseen juhlakalenteriin, mutta Suomen ortodoksinen kirkko viettää nykyään samana päivänä (lauantaina aikavälillä 31.10.–6.11.) Karjalan pyhittäjäisien ja valistajien muistopäivää.


title: Pyhäinpäivä

text: Halloween eli vanha pyhäinpäivän aatto on kuitenkin anglosaksisten maiden tapaan yhä 31.10. eli viimeistään pyhäinpäivänä, joskin käytännön syistä Suomessa tätä epävirallista päivää juhlitaan eniten jo edeltävänä lauantaina tai vasta pyhäinpäivänä.


title: Pyhäinpäivä

text: Venäjän kielessä pyhäinpäivää nimitetään vanhempienpäiväksi. Silloin on vanhastaan käyty haudoilla ja muisteltu kuolleita ystäviä ja sukulaisia.Nykyinen suomalainen pyhäinpäivä on yhdistelmä kahdesta varsinkin katolisen kirkon keskiajalta lähtien viettämästä juhlasta, jotka ovat "kaikkien pyhien päivä" 1. marraskuuta ja "kaikkien uskovien vainajien muistopäivä" 2. marraskuuta. Alun perin kaikkien pyhien päivää alettiin viettää 300-luvulla Syyriassa ja kaikkien uskovien vainajien muistopäivää 900-luvulla Ranskassa. Suomessa siitä on tullut yleinen vainajien muistopäivä. Silloin monet vievät läheisten haudalle esimerkiksi kynttilän tai kukkia kuolleiden muistoksi. Kotona voidaan myös sytyttää kynttilä läheisen muistoksi.


title: Pyhäinpäivä

text: Haudoilla käynti yleistyi Suomessa toisen maailmansodan jälkeen. Toinen maailmansota aiheutti myös sen, että "(jää) hyvästi" -tervehdys erottaessa tuntui liian lopulliselta, minkä vuoksi alettiin käyttää seuraavaan näkemiseen liittyvää "näkemiin" -sanaa.


title: Pyhäinpäivä

text: Seurakunnissa on 1980-luvulta lähtien tullut tavaksi pyhäinpäivän hartaudessa sytyttää kynttilä nimeltä mainiten jokaisen menneen vuoden aikana kuolleen seurakunnan jäsenen muistoksi.


title: Pyhäinpäivä

text: Vuonna 1517 Martti Luther julkaisi kuuluisat 95 teesiään Wittenbergin linnankirkon edustalla "kaikkien pyhien päivän" aattona. Tästä alkoi reformaatio eli uskonpuhdistus.


title: Pyhäinpäivä

text: Ennen reformaatiota katolinen kirkko vietti Suomessakin vuosittain monia juhlapäiviä pyhimysten muistoksi, ja monet niistä olivat samalla pyhäpäiviä. Kun Suomi kuninkaan käskyllä siirtyi luterilaisuuteen, useimpia pyhimysten päiviä lakattiin viettämästä, mutta ”kaikkien pyhien päivä” eli "pyhäin miesten päivä" säilyi. Pyhimysten käyttäminen ihmisen ja Jumalan välisenä välittäjänä eikä pyhimysten palvonta kuulu protestanttisuuteen.


title: Pyhäinpäivä

text: Vanhoista ajoista on Suomessa vietetty syksyllä sadonkorjuun päättymisen jälkeen kekriä. Koska se ajankohdaltaan sattui lähelle kristillistä pyhäinpäivää, se on myöhempinä aikoina usein samastettukin pyhäinpäivän kanssa, josta kansanomaisesti onkin käytetty myös nimitystä kekri.


title: Pyhäinpäivä

text: Anglosaksiseen perinteeseen kuuluu pyhäinpäivän aattona (31. lokakuuta) vietettävä Halloween-juhla. Nimi Halloween tulee sen alkuperäisestä nimestä All Hallows' Evening eli "kaikkien pyhien ilta", josta se muotoutui puhekielessä sanaksi Halloween. Se pohjautuu kelttiläisten kulttuurien syksyllä vietettyyn uuden vuoden juhlaan samhainiin.


title: Sopotin laulufestivaalit

text: Sopotin laulufestivaalit on yksi arvostetuimmista kansainvälisistä laulukilpailuista. Festivaalit perustettiin alun perin Itä-Euroopan vastineeksi Eurovision laulukilpailulle. Tapahtuman organisoi Puolan valtiontelevisio Telewizja Polska (TVP) ja se järjestetään puolalaisessa Sopotin rannikkolomakeskuksessa.


title: Sopotin laulufestivaalit

text: Ensimmäisen kerran laulufestivaalit järjestettiin 1961. Vuosina 1977 ja 1980 se kulki nimellä Intervision laulukilpailut, jotka silti järjestettiin Sopotissa. Toisin kuin euroviisut, Sopotin laulufestivaalit on muuttanut usein muotoaan ja sillä on yleensä monipuolinen valikoima kilpailijoita. Festivaalit olivat laajoja tapahtumia ja niissä nähtiin monenlaisia musiikkiesityksiä laulukilpailun lisäksi. Festivaalit ovat olleet avoimet ei-eurooppalaisille maille, ja osallistujiin ovat lukeutuneet esimerkiksi Kuuba, Dominikaaninen tasavalta, Mongolia, Uusi-Seelanti, Nigeria, Peru ja Etelä-Afrikka. Vuosien 1981 ja 1983 välillä festivaalia ei järjestetty Puolan poliittisen tilanteen vuoksi.


title: Sopotin laulufestivaalit

text:
1961–1973 – Prize for the Masterpiece1974–1976 – Grand Prix de disque1977–1980 – Intervision Song Contest
1984–1987 Sopot Music Festival Grand Prix1988–1990 – Golden Disc1991– ... Sopot Music Festival Grand Prix"10 kertaa":


title: Sopotin laulufestivaalit

text: "4 kertaa"


title: Sopotin laulufestivaalit

text: "3 kertaa""2 kertaa"


title: Sopotin laulufestivaalit

text: "1 kerran"


title: Kokongi

text: Kokongi on silkkiperhosen toukan kotelokoppa, josta saadaan silkkikuitua. Pinta- ja sisäosista saadaan lyhytkuituista schappe-silkkiä, ja väliin jäävästä kerroksesta saadaan jopa melkein kilometri yhtenäistä silkkikuitua.


title: Sigyn

text: Sigyn on vuonna 1887 rakennettu kauppalaivana toiminut puinen kolmimastoparkki. S"igyn" on maailman viimeinen puurakenteinen kauppalaiva, joka on purjehtinut valtameriliikenteessä.


title: Sigyn

text: "Sigyn" on rakennettu Göteborgissa Ruotsissa vuonna 1887. Alus rakennettiin kuljettamaan puutavaraa, ja se ehti purjehtia valtamerillä ensimmäiseen maailmansotaan asti. Se kuljetti puutavaran lisäksi muun muassa hiili- ja viljalasteja. Alus teki monia onnistuneita valtameripurjehduksia, mutta havereiltakaan se ei välttynyt. Joulukuussa 1913 "Sigyn" joutui pahaan haaksirikkoon. Se telakoitiin, ja aluksen takilointi muutettiin helppokäyttöisemmäksi barkentiiniksi. Alus myytiin vuonna 1927 Ahvenanmaalle, mistä Åbo Akademin säätiö osti sen museolaivaksi vuonna 1939.


title: Sigyn

text:
Museoitunakin alusta huolletaan ja korjaillaan jatkuvasti. Edellinen suurkorjaus tehtiin vuosina 1998–2001, jolloin muun muassa aluksen runkoa kunnostettiin laajalti. 1970-luvulla tehty parkkitakila uudistettiin lähes kokonaan. Nykyinen takila on pääosin lehtikuusta.
Åbo Akademin säätiö ja Turun kaupunki perustivat vuonna 1993 Museoalus Sigynin säätiön. Vuonna 1994 valmistui "Sigynille" oma uiva telakka, joka tukee aluksen runkoa sen kelluessa vedessä. Telakka sai nimen Loke. Loke ja "Sigyn" hinattiin Ahvenanmaalle, missä alusta korjattiin vuosina 1998–2001. Asiantuntijoiden mukaan korjaus oli erittäin ajankohtainen, sillä muutaman vuoden kuluttua "Sigyn" olisi saattanut hajota omaan painonsa alla.


title: Sigyn

text: Museoparkki "Sigyn" oli Turussa Aurajoen rannassa osana Forum Marinumin näyttelyä, johon kuuluu myös muita museoaluksia, kuten "Suomen Joutsen", Tykkivene "Karjala" ja Miinalaiva "Keihässalmi". "Sigynin" omistava säätiö ei kuulu Forum Marinumiin, jolla on oma säätiönsä.


title: Sigyn

text: Laivaa on viime vuosina kunnostanut ympärivuotisesti kahdesta kolmeen työntekijää. Kunnostustöihin on kuulunut muun muassa keulapakan ja keulakannen uudistaminen. Viimeisin valmistunut kunnostushanke oli peräkajuutan kunnostus, jossa kajuutan päällä oleva kansi ulkoseinineen uusittiin. Kesällä 2009 on kunnostettu paapuurin puoleista reelinkiä ja skantäkkiä. Keula- eli fokkamaston raa'at ja prammitanko on laskettu alas kunnostusta varten huhtikuussa 2010. Sigyn hinattiin Ruissalon telakalle 8. toukokuuta 2018 kunnostettavaksi. Tarkoituksena on uusia laivan kaaret ja kylkilankut sekä valmistaa takilan osat. Laivan on määrä olla telakalla kaksi vuotta.


title: Hämeenpuisto

text: Hämeenpuisto on yli kilometrin pituinen esplanadityyppinen puistoväylä, joka kulkee Tampereen ydinkeskustan länsilaitaa Näsinpuistosta Eteläpuistoon. Se ulottuu Finlaysonin, Tammerkosken ja Nalkalan kaupunginosiin. Alkujaan kadun nimi oli "Esplanadi", ja sen rinnakkaisniminä tunnettiin myöhemmin myös "Leveekatu" sekä "Itäinen" ja "Läntinen Esplanadikatu". Sittemmin virallisena nimenä oli "Itäinen" ja "Läntinen Puistokatu", kunnes vuonna 1936 nimi muutettiin nykyiseksi.


title: Hämeenpuisto

text: Hämeenkatu ja Kauppakatu päättyvät lännessä Hämeenpuistoon. Poikkikadut ovat Puuvillatehtaankatu, Satakunnankatu, Puutarhakatu, Hallituskatu, Satamakatu, Tiiliruukinkatu ja Pyhäjärvenkatu. Hämeenpuistosta alkaa kaupungin länsiosiin kulkeva pääväylä Pirkankatu. Puiston varrella sijaitsevat muun muassa pääkirjasto Metso, Aleksanterin kirkko, Tampereen Työväen Teatteri, Tampereen työväentalo, Lenin-museo ja Pikkupalatsi. Puiston pohjoispäässä on Näsikallion suihkukaivo.


title: Hämeenpuisto

text: Hämeenpuisto suunniteltiin alun perin palokujaksi C. L. Engelin vuonna 1830 vahvistetussa asemakaavassa. Puistoon istutettiin ensimmäiset puut 1870-luvun lopulla. Hämeenkadun kohdalta pohjoiseen käytettiin lehmuksia ja siitä etelään vaahteroita. Puita on kunnostettu ja vaihdettu useaan otteeseen. 2000-luvulla on aloitettu ensimmäinen puiden täysvaihdos.


title: Hämeenpuisto

text: Kun Ratinan silta valmistui puiston eteläpäähän vuonna 1959, Hämeenpuistosta tuli läpiajoväylä.


title: Hämeenpuisto

text: Hämeenpuistossa on taideteoksia alueella Hämeenkadulta puiston pohjoispäähän vuosilta 1913–1981.


title: FK Partizan

text: Fudbalski Klub Partizan on jalkapalloseura Belgradissa, Serbiassa.


title: FK Partizan

text: Partizan perustettiin 4. lokakuuta 1945 osana Jugoslavian Partizan-urheiluliittoa. Seura on alkujaan Jugoslavian kansanarmeijan joukkue, mutta itsenäistyi omaksi seurakseen 1950-luvun alussa. Ensimmäisen kansainvälisen ottelunsa se pelasi 6. joulukuuta 1945 TsSKA Moskovaa vastaan. Partizanin tunnusvärit ovat musta ja valkoinen.


title: Euroopan unionin neuvosto

text: Euroopan unionin neuvosto eli ministerineuvosto on Euroopan unionin elin, johon kuuluvat jäsenvaltioiden ministerit. Neuvosto neuvottelee ja hyväksyy EU:n lainsäädäntöä, yleensä yhdessä Euroopan parlamentin kanssa.


title: Euroopan unionin neuvosto

text: EU-neuvosto koordinoi jäsenvaltioiden poliitikkoja muun muassa talous- ja finanssipolitiikan, koulutus-, kulttuuri-, nuoriso- ja urheiluasioiden sekä työllisyyspolitiikan osalta. Ministerineuvosto myös määrittelee EU:n ulko- ja turvallisuuspolitiikan ja toteuttaa sitä Eurooppa-neuvoston linjausten mukaisesti. Neuvosto valtuuttaa Euroopan komission neuvottelemaan kansainvälisistä sopimuksista. Komission ehdotuksen pohjalta neuvosto päättää sopimuksen allekirjoittamisesta. Sen jälkeen, kun Euroopan parlamentti on antanut suostumuksensa ja kaikki EU:n jäsenvaltiot ovat ratifioineet sopimuksen, neuvosto hyväksyy lopullisen päätöksen sopimuksen tekemisestä. Lisäksi neuvosto hyväksyy EU:n talousarvion yhdessä europarlamentin kanssa.


title: Euroopan unionin neuvosto

text: Euroopan unionin neuvostolla on käsiteltävästä asiasta riippuen kymmenen eri kokoonpanoa. Nämä kokoonpanot ovat:Kokoonpanoilla ei ole hierarkiaa. Yleisten asioiden neuvosto koordinoi kokoonpanojen toimintaa ja ulkoasiainneuvostolla on oma vastuualueensa. Mikä tahansa neuvoston 10 kokoonpanosta voi hyväksyä toisen kokoonpanon alaan kuuluvia säädöksiä. Ministerineuvoston hyväksymissä säädöksissä ei mainita, mikä kokoonpano säädöksen on hyväksynyt.


title: Euroopan unionin neuvosto

text: Neuvoston istuntoihin osallistuu jokaisesta jäsenvaltiosta ministeri tai valtiosihteeri. Heillä on oikeus tehdä maansa hallitusta sitovia päätöksiä ja äänestää sen puolesta. Neuvoston istuntoihin kutsutaan myös kulloisestakin asiasta vastaava komissaari. Jos säädösmenettely on aloitettu Euroopan keskuspankin aloitteesta, keskuspankki kutsutaan kokoukseen. Istunnossa puhetta johtaa ministeri siitä jäsenvaltiosta, joka on neuvoston puheenjohtaja. Kukin jäsenmaa on puoli vuotta kerrallaan puheenjohtajana. Ulkoasiainneuvoston puhetta johtaa yleensä unionin ulkoasioiden ja turvallisuuspolitiikan korkea edustaja.


title: Euroopan unionin neuvosto

text:
EU-neuvoston puheenjohtajuus kiertää jäsenmaiden kesken. Jokainen valtio on vuorollaan puoli vuotta puheenjohtaja ja johtaa silloin puhetta neuvoston kokouksissa.
Puheenjohtajamaat työskentelevät puheenjohtajakolmikkoina. Kolmikko asettaa pitkän aikavälin tavoitteet ja laatii yhteisen 18 kuukauden ajalle ohjelman. Ohjelman perusteelta kukin puheenjohtajavaltio laatii vielä oman puolivuotisohjelmansa.


title: Euroopan unionin neuvosto

text: Puheenjohtajamaa suunnittelee ja johtaa neuvoston ja sen valmisteluelinten kokouksia. Valmisteluelimiä ovat pysyvät komiteat, kuten pysyvien edustajien komitea Coreper, sekä tiettyjä aiheita käsittelevät työryhmät ja komiteat. Puheenjohtaja myös järjestää virallisia ja epävirallisia kokouksia Brysselissä ja isännöi niitä omassa maassaan. Puheenjohtajavaltio myös edustaa neuvostoa suhteessa EU:n muihin toimielimiin.


title: Euroopan unionin neuvosto

text: Euroopan hiili- ja teräsyhteisön ministerineuvoston ensimmäinen istunto pidettiin Luxemburgissa 8. syyskuuta 1952. Ministerineuvostosta kehittyi ajan myötä Euroopan unionin neuvosto.


title: Vapaa assosiaatio

text: Vapaa assosiaatio (saks. "Methode der freien Einfälle") on Sigmund Freudin kehittämä psykoterapiamenetelmä, jota käytetään psykoanalyysissa. Potilasta pyydetään noudattamaan hoitotilanteessa psykoanalyysin "perussääntöä" ja kertomaan varauksitta kaikki, mitä hänen mieleensä tulee. Huomaamattaan potilas välttelee puhumasta vaikeimmista asioista tai hänen mielijohteensa kiertyvät tietyn aiheen ympärille, ja psykoanalyytikko kiinnittää potilaan huomiota tähän ja näin kasvattaa potilaan itsehavainnon alaa. Tämä auttaa potilasta käsittelemään ja havainnoimaan mielensisältöjään vapaasti, ilman pakonomaisuutta. Analyytikko tarkkailee mielijohteiden etenemistä eikä vain niiden väitesisältöä, ja hän välttää tuomasta terapiakeskusteluun uutta sisältöä; tulkinta kokoaa yhteen sen, mitä potilas on sanonut. Asianmukaisesti suoritetussa analyysissa analyytikko ei ohjaile potilaan mielijohteita.


title: Vapaa assosiaatio

text: Ilmaus "vapaa assosiaatio" perustuu yhdysvaltalaisen psykoanalyytikon A. A. Brillin virheelliseen käännökseen. Freudin menetelmän täsmällinen nimi on vapaiden mielijohteiden menetelmä. Vapaiden assosiaatioiden menetelmässä potilaalle annetaan ohje: "Kerro, mitä sinulle tulee mieleen tästä!" Vapaiden mielijohteiden menetelmässä potilaalle sanotaan: "Kerro, mitä sinulle tulee mieleen!"


title: Vapaa assosiaatio

text: Vapaiden mielijohteiden menetelmän vastakohtana on ohjattu assosiaatio -menetelmä C. G. Jungin analyyttisesta psykologiasta.


title: Siad Barre

text: Mohamed Siad Barre (arabiaksi: محمّد سياد بري , s. Shiilaabo, Lokakuu 6, 1919 Ogaden – 2. tammikuuta 1995 Lagos, Nigeria) oli Somalian sotilasdiktaattori kaapattuaan vallan 1969 ja presidentti 1976–1991.


title: Siad Barre

text:
Siad Barre syntyi Shiilaabon lähellä Ogadenissa Abyssinian Somalimaassa, nykyisessä Etiopian Haraghessa. Hänen syntymäajastaan on ristiriitaisia tietoja ja se on eri lähteissä ilmoitettu vuosien 1910 ja 1920 välille. Barren oma hallinto ilmoitti syntymävuodeksi 1919 tai 1921.
Myöhemmin, päästäkseen italialaiseen koulutukseen hän väärensi syntymäpaikakseen Garbahaarreyn, joka sijaitsi silloisen Italian Somalimaan puolella. Hän liittyi Corpo Zaptieen eli Polizia Africana Italianaan ja toimi pitkään Italian siirtomaapoliisina.


title: Siad Barre

text: Vuonna 1941 Britannia miehitti Italian siirtomaan. Siad Barre pääsi englantilaisten poliisikurssille, jonka organisoi King's African Rifles, joka toimi Kabettissa Keniassa. Hänet palkattiin Englannin siirtomaapoliisiin (British Colonial Police), joka korvasi Corpo Zaptien. Hän nousi korkeimpaan poliisialiupseerin arvoon, jonka musta pystyi tässä organisaatiossa saavuttamaan. Länsiliittoutuneet eivät halunneet Italian entisten siirtomaiden välitöntä itsenäistymistä. Yhdistyneet kansakunnat antoi vuonna 1949 Italialle kymmenen vuoden jatkoajan Somalian hallitsijana, ns. itsenäistymisen valmistelukausi. Carabinieri-santarmi palasi - Siad Barre sai kaksivuotisen koulutuksen carabinierieksi Italiassa. Hän sai tämän jälkeen italialaisilta Mogadishussa poliittista ja hallinnollista koulutusta. Hän oli ensimmäinen somali, joka ylennettiin poliisiupseeriksi. Hän oli Benadirin poliisin päällikkö myös vuonna 1958, jolloin egyptiläinen diplomaatti Kamal Ed Deen Saalah salamurhattiin tilanteessa, jossa diplomaatin oma turvamiesryhmä ei ollut paikalla.


title: Siad Barre

text: Vuonna 1958 Somalialle perustettiin omat somalialaiset poliisijoukot. Kun Somalia itsenäistyi 1. heinäkuuta 1960 - Englannin siirtomaa Somalimaa ja Italian siirtomaa-Somalia yhdistyivät - Somalian tasavallaksi, Siad Barre ylennettiin poliisivoimissa prikaatikenraaliksi. Hän siirtyi Somalian armeijaan, kun se perustettiin. Hän kuului armeijan ylimpään johtoon ja nousi asevoimien ylipäälliköksi vuonna 1965.


title: Siad Barre

text: Somalian siviilihallinnot tekivät poliittisia virheitä ja ottivat lahjuksia. Nämä lisäsivät siviilihallinnon epäsuosiota. 15. lokakuuta 1969 presidentti Abdirashid Ali Shermarke salamurhattiin. Shermarken hautajaisten jälkeisenä päivänä 21. lokakuuta 20 sotilas- ja viisi poliisijohtajaa Siad Barren johtamina kaappasi vallan verettömästi. Siad Barre nousi sotilasjuntan, Korkeimman vallankumouksellisen neuvoston johtoon. Somalia alkoi lähentää suhteitaan Neuvostoliittoon, jonka kanssa se oli jo 1963 solminut sopimuksen yhteistyöstä.


title: Siad Barre

text:
Neuvostoliiton vaikutusvaltaa vastustaakseen Siad Barre vei Somalian Arabiliiton jäseneksi. Neuvostoliittolaiset liittolaisensa pitivät Barrea sosialismin kannalta harhaoppisena ja vaativat siviilivaltaan siirtymistä.
Heinäkuussa 1976 sotilasjuntta lakkautettiin ja maasta tuli yksipuoluevaltio Barre presidenttinä ja puolueen johdossa.


title: Siad Barre

text: Somalia oli vuosia tukenut Ogadenissa, Etiopiassa toimivia somalikapinallisia ja hallitusten vastustajia Etiopiassa ja Keniassa.


title: Siad Barre

text:
Viimein Barre yritti Neuvostoliitosta saamiensa aseiden avulla vallata Ogadenin. Somalian armeija hyökkäsi avoimesti Ogadeniin 23. heinäkuuta 1977.
Neuvostoliitto ja Kuuba tukivatkin kuitenkin Etiopiaa, joka oli kääntynyt marxilaiseksi.
Somalijoukot ajettiin pois Ogadenista ja Barre karkotti neuvostoliittolaiset ja sai Yhdysvaltain tuen.


title: Siad Barre

text: Siad Barren hallituskaudella vuonna 1977 Lufthansan lento kaapattiin Mogadishuun. Lentokoneen kaappaajat olivat palestiinalainen terroristijärjestö PFLP ja länsisaksalainen Punainen armeijakunta. Saksan liittokanslerin Helmut Schmidtin ja Siad Barren välisten neuvottelujen jälkeen Saksan liittotasavallan rajavartioston erityisjoukon GSG-9 hyökkäys lentokoneeseen päätti kaappauksen panttivankien vapauttamiseen.


title: Siad Barre

text: Barren kärsimien tappioiden jälkeen tapahtui 1978 vallankaappausyritys, joka torjuttiin. Barre joutui tukeutumaan yhä enenemässä määrin sukulaisiinsa ja omaan klaaniinsa ja sotilaisiin. Parlamentti lakkautettiin. Poliittisten vainojen kasvaessa oppositio aseistautui ja liittoutui jopa Etiopian kanssa.


title: Siad Barre

text: Vuonna 1981 Barren hallinnon vastustus alkoi kasvaa hänen erotettuaan Mijertynin ja Isaqin klaanin hallituksesta ja otettuaan tilalle väkeä omasta Marehanin klaanistaan.


title: Siad Barre

text:
Toukokuussa 1986 Barre loukkaantui auto-onnettomuudessa ja vajosi koomaan. Hänet pelasti Saudi-Arabiasta lähetetty lääkäriapu.
Samana vuonna Barre solmi rauhan Etiopian Mengistun kanssa ja molemmat maat pystyivät keskittymään sisäpoliittisiin ongelmiinsa. Hargeisaa, joka oli entinen Brittiläisen Somalimaan pääkaupunki, ja muita pohjoisen kaupunkeja, pommitettiin säälittä, kuten myös pakolaisten saattueita.


title: Siad Barre

text: Tammikuussa 1991 Barre pakeni tukijoineen Mogadishusta, jonka kapinalliset valtasivat. Eläteltyään kuukausia toiveita kaupungin valtaamisesta takaisin Barre pakeni Keniaan, jossa asui jonkin aikaa Nairobissa maan hallituksen kustannuksella. Protestien jälkeen Barre siirtyi Lagosiin Nigeriaan saatuaan turvapaikan kenraali Ibrahim Babangidan johtamalta maalta.


title: Siad Barre

text: Valtakaudellaan Barre ja hänen lähipiirinsä pyrkivät pönkittämään Barren valtaa luomalla henkilöpalvontaa, mm. koristamalla pääkaupungin Barren kuvilla. Pohjoinen Somalimaa valitti joutuneensa syrjityksi liittovaltiossa: valta ja vauraus keskittyi Mogadishuun. Somalimaa syyttää edelleen Barren taitamatonta vallankäyttöä sisällissodasta, joka on riehunut jo vuodesta 1977.


title: Siad Barre

text: Siad Barre kuoli sydänkohtaukseen 2. tammikuuta vuonna 1995 Lagosissa, Nigeriassa.


title: Imereti

text: Imereti () on hallintoalue ("mkhare") Georgian länsiosassa. Alueella on 697 600 asukasta (2007) ja sen pinta-ala on 6475 neliökilometriä. Imeretin pääkaupunki on Kutaisi.


title: Imereti

text: Imeretin nimi tulee vanhasta georgian kielen sanasta, joka tarkoittaa "toisella puolella (Likhin vuorijonoa)". Alueella on ollut ihmisasutusta kivikaudelta saakka. Antiikin aikaan aluetta hallitsivat Kolkhiin ja Egrisin valtakunnat, ja Kutaisin, Vanin, Vartsikhen ja Šorapanin kaupunkikeskukset kukoistivat Kaukasian läpi kulkevien kauppareittien ansiosta. Ajan laskun alun vuosisatoina Imereti oli Persian ja kreikkalaisten taistelukenttänä, ja 700-luvun alkupuolella arabit tuhosivat Kutaisin ja Nokalakevin kaupungit maan tasalle. Sen jälkeen Länsi-Georgiaan syntyi Abhasian kuningaskunta pääkaupunkinaan Kutaisi.


title: Imereti

text: Yhdistyneen Georgian kuningaskunnan ensimmäinen kuningas Bagrat III kruunattiin Kutaisissa vuonna 978. Kun kuningaskunta kuitenkin hajosi 1200-luvun loppupuolella Imereti erosi omaksi kuningaskunnakseen, joka käsitti aluksi koko läntisen Georgian. 1500-luvulla kuningaskunta joutui osmanien valtakunnan aggression kohteeksi. 1700-luvun puolivälissä kuningas Solomon I voitti turkkilaiset, mutta voitto jäi lyhytaikaiseksi ja vuonna 1804 kuningaskunta ajautui Venäjän haltuun. Venäläiset lakkauttivat kuningaskunnan vuonna 1810 ja perustivat Imeretin maakunnan ("ujezd"), jonka Kutaisin kuvernementti korvasi 1840-luvulla. 1800-luvun loppupuolella Imeretin talous kehittyi rautateiden ansiosta, ja vuonna 1877 Kutaisi yhdistettiin Kaukasuksen päälinjaan, jonka varrelle nousi useita uusia kaupunkeja. Kutaisilla oli merkittävä rooli Georgian kansallisessa heräämisessä ja valistusliikkeessä 1800-luvun lopulla.


title: Imereti

text: Nykyinen Imeretin hallintoalue perustettiin vuonna 1995, ja sen pääkaupunkina on toiminut Kutaisi.


title: Imereti

text: Imeretin kasvillisuus vaihtelee subtrooppisesta alppiniittyihin. Alueella on selkeät luonnolliset rajat vuorijonoja ja Tskhenistsqali-jokea pitkin. Rioni ja sen lukuisat sivujoet halkovat Imeretiä. Alueella vallitsee kostean subtrooppinen meri-ilmasto; läntisillä alamailla talvi on lyhyt, sateinen ja lämmin ja kesä taas kuuma ja pitkä. Imereti rajautuu pohjoisessa Ratša-Letškhumi ja Kvemo Svanetin alueeseen, lännessä Samegrelo ja Zemo Svanetiin, lounaassa Guriaan, etelässä Samtskhe-Džavakhetiin ja idässä Šida Kartliin. Imereti jaetaan yhteen piirivapaaseen kaupunkiin* ja yhteentoista piirikuntaan:


title: Reggaeton

text: Reggaeton on tanssimusiikin muoto, joka tuli suosituksi 1990-luvun lopulla Latinalaisen Amerikan nuorten keskuudessa. Se syntyi Panamassa nimellä reggae en español ja on levinnyt Pohjois-Amerikkaan erityisesti Puerto Ricoon ja Eurooppaan 2000-luvun alkupuolella. Reggaeton sekoittaa jamaikalaisia musiikkivaikutteita reggaeta ja dancehallia latinalaisen Amerikan bomba-, plena- sekä hip hop -musiikkiin. Musiikkiin yhdistetään yleensä espanjankielistä räppäystä.


title: Šida Kartli

text: Šida Kartli () on hallintoalue ("mkhare") Georgian keskiosassa. Alueella on noin 313 600 asukasta (2007) ja sen pinta-ala on 5 729 neliökilometriä. Šida Kartlin pääkaupunki on Gori.


title: Šida Kartli

text: Alueen pohjoisosassa on itsenäiseksi julistautunut ja Venäjän tunnustama Etelä-Ossetia pääkaupunkinaan Tskhinvali. Siihen on julistettu kuuluvaksi Karelin ja Gorin piirikuntien pohjoisosia, Džavan piirikuntaa ja Tskhinvalia.


title: Šida Kartli

text: Šida Kartli rajautuu Mtskheta-Mtianetiin idässä, Kvemo Kartliin etelässä, Samtskhe-Džavakhetiin lounaassa, Imeretiin lännessä, Ratša-Letškhumi ja Kvemo Svanetiin luoteessa ja Venäjään (Suureen Kaukasukseen) pohjoisessa. Šida Kartli käsittää puolet historiallisesta Kartlin alueesta, josta koko Georgia () on saanut nimensä ja jonka antiikin lähteet tunsivat nimellä Iberia. Šida Kartlin pohjoisosassa sijaitsi historiallinen Samatšablon ruhtinaskunta.


title: Šida Kartli

text: Šida Kartli jaetaan yhteen piirivapaaseen kaupunkiin* ja viiteen piirikuntaan (tiedot Georgian keskushallinnon hallitsemilta alueilta):


title: Mtskheta-Mtianeti

text: Mtskheta-Mtianeti () on hallintoalue ("mkhare") Georgian itäosassa. Alueella on noin 124 100 asukasta (2007) ja sen pinta-ala on 6 786 neliökilometriä. Mtskheta-Mtianetin pääkaupunki on Mtskheta.


title: Mtskheta-Mtianeti

text: Mtskheta-Mtianeti rajautuu Kakhetiin idässä, Kvemo Kartliin etelässä, Šida Kartliin lännessä ja Venäjään (Suureen Kaukasukseen) pohjoisessa. Georgian pääkaupunki Tbilisi sijaitsee alueen etelärajalla. Mtskheta-Mtianetin alueella sijaitsee useita historiallisia vuoristoalueita: Khevsureti ja Pšavi (yhdessä Pkhovi), Ertso-Tianeti, Gudamaqari, Khevi ja Mtiuleti. Historiallinen Georgian sotilastie kulkee alueen läpi, kuten myös Aragvi-joki, joka liittyy Mtskhetan kaupungissa Mtkvariin.


title: Mtskheta-Mtianeti

text: Mtskheta-Mtianeti jaetaan viiteen piirikuntaan:


title: Hyksot

text: Hyksot olivat seemiläis-aasialaisia, jotka muuttivat Niilin suistoalueelle 18. vuosiluvulla eaa. Noin vuosina 1630–1523 eaa. hyksokuninkaat hallitsivat Egyptin pohjoisosia 15. dynastiana. Jolloin oli 15. dynastian aikana peräkkäin kuusi hykso-faaraota joiden pääkaupunkina oli Avaris. Ahmose I teki lopun hyksoista ja alisti heidät, nubialaiset heimot ja te yhdisti hajanaisen Egyptin valtansa alle.


title: Manetho

text: Manetho ( Manethōs tai Μανέθων Manethōn tai Μανεθῶι Manethōi; syntymäpaikka Sebennytos) oli 200-luvulla eaa. Ptolemaios-hallitsijoiden aikakaudella elänyt egyptiläinen pappi, joka ensimmäisenä alkoi tutkia Egyptin historiaa järjestelmällisesti. Hän asetti faaraoiden elämäkerrat kronologiseen järjestykseen hallitsijakausien mukaan. Hän jakoi kaikki Egyptin hallitsijat hallitsijasukuihin, dynastioihin, mikä on toiminut pohjana nykyajan egyptologien käyttämälle yhtenäiselle kronologialle. Manetho luetteli Egyptiä hallinneet kolmekymmentä dynastiaa, ja nykyinen egyptologia tuntee kolmekymmentäyksi dynastiaa, joiden lisäksi käytetään vielä yhtä ylimääräistä dynastiaa, ”nolladynastiaa”, joka sijoittuu noin vuoden 3100 eaa. tienoille. Manetho jakoi dynastiat pääasiassa hallituskeskuksen mukaan, kun taas nykyään dynastioiden jaotteluperusteena käytetään hallitsijoiden sukulaisuussuhteita.


title: Manetho

text: Manethon teoksen alkuperäisiä kappaleita ei ole säilynyt, ja sen sisältö tunnetaan vain osittain ja välillisesti myöhempien kirjoittajien tekemien viittausten perusteella.


title: Kraken

text: Kraken on norjalaisissa merimiestarinoissa esiintyvä valtava merihirviö, joka saattoi hyökätä laivojen kimppuun ja vetää ne meren syvyyksiin. Se oli puoliksi mustekala ja puoliksi rapu, joidenkin lähteiden mukaan jättiläiskalmari. Krakenin kuvasi ensi kerran Erik Pontoppidan vuonna 1752 julkaistussa teoksessaan "Norjan historia". Krakenin on väitetty elävän Norjan ja Islannin rannikkojen läheisyydessä.


title: Kraken

text: Krakenia käsittelevät kertomukset luultavasti pohjautuvat skandinaavisessa mytologiassa esiintyneeseen hafgufa-merihirviöön, tai mahdollisiin havaintoihin jättiläiskalmareista. Ensimmäiset tarinat krakenista ovat peräisin Norjasta 1100-luvulta.


title: Kraken

text: 1700-luvulla elänyt tanskalainen kirjailija ja luonnonhistorioitsija Erik Pontoppidan, joka sittemmin toimi Bergenin piispana, keräili ja tutki aikoinaan norjalaisia kansantarinoita, ja samalla tutustui krakenista kertoviin taruihin. Pontoppidanin antaman kuvauksen mukaan kraken oli jättimäinen mustekala, jolla oli linnun nokka, kaksi jättimäistä lonkeroa, joilla se murskasi laivat ja kolmekymmentä lonkeroa, joiden alapinta on täynnä piikikkäitä imukuppeja. Se kykeni tekeytymään täydellisesti saareksi, ja odottamaan sille rantautuvia merimiehiä. Tämän jälkeen kraken paljastaisi todellisen luonteensa ja söisi merimiehet. Kraken myös kykeni uppottamaan kokonaisia laivoja tarrautumalla lonkeroillaan aluksen mastoihin ja vetämällä sen miehistöineen meren pohjaan. Uskottiin myös, että kraken saattoi nukkua meren pohjassa vuosisatojen ajan heräämättä kertaakaan.


title: Kraken

text: Myöhemmin 1800-luvun alkupuolella ranskalainen meritutkija Pierre Denys de Montfort löysi kaksi rannalle huuhtoutunutta jättiläiskalmarin ruumista. Hän uskoi näiden olleen itse asiassa krakeneita, ja ryhtyi väittämään, että vuonna 1782 kymmenen brittiläistä sotalaivaa olisi joutunut krakenin upottamaksi. Britit kiistivät jyrkästi väitteet, ja Montfortin maine tutkijana oli mennyttä.


title: Kakheti

text: Kakheti () on hallintoalue ("mkhare") Georgian itäosassa. Alueella on noin 403 600 asukasta (2007) ja sen pinta-ala on 11 311 neliökilometriä. Kakhetin pääkaupunki on Telavi.


title: Kakheti

text: Kakheti oli itsenäinen ruhtinaskunta 700-luvulta lähtien. 1000-luvun alussa se liitettiin yhdistyneeseen Georgian kuningaskuntaan, mutta vain alle kymmenen vuoden ajaksi, ja vasta kuningas Davit IV onnistui valloittamaan Kakhetin pysyvästi. 1460-luvulla Georgian hajoamisen jälkeen Kakhetista tuli jälleen itsenäinen kuningaskunta. Vuonna 1762 Kakheti yhdistyi Kartlin kanssa Kartli-Kakhetin kuningaskunnaksi, jonka Venäjän keisarikunta liitti itseensä 1800-luvun alussa.


title: Kakheti

text: Kakheti rajautuu Venäjään (Suureen Kaukasukseen) pohjoisessa, Azerbaidžaniin idässä ja etelässä, Mtskheta-Mtianetiin luoteessa ja Kvemo Kartliin lounaassa. Kakhetin pohjoisosassa sijaitsee pieni Tušetin alue. Sen alueella sijaitsi keskiaikana myös Heretin keskiaikainen provinssi, jonka nimi on myöhemmin jäänyt pois käytöstä. Tärkeimmät Kakhetissa virtaavat joet ovat Alazani ja Iori.


title: Kakheti

text: Kakheti jaetaan kahdeksaan piirikuntaan:


title: Kvemo Kartli

text: Kvemo Kartli (, "alempi Kartli") on hallintoalue ("mkhare") Georgian eteläosassa. Alueella on noin 508 300 asukasta (2007) ja sen pinta-ala on 6 072 neliökilometriä. Kvemo Kartlin pääkaupunki on Rustavi.


title: Kvemo Kartli

text: Kvemo Kartli käsittää puolet historiallisesta Kartlin alueesta, josta koko Georgia () on saanut nimensä ja jonka antiikin lähteet tunsivat nimellä Iberia. Alue rajautuu Samtskhe-Džavakhetiin lännessä, Šida Kartliin (ylempään Kartliin) luoteessa, Mtskheta-Mtianetiin pohjoisessa, Kakhetiin idässä ja Armeniaan sekä Azerbaidžaniin etelässä. Georgian pääkaupunki Tbilisi sijaitsee hallintoalueen pohjoisrajalla. Vuoden 2002 väestönlaskennan mukaan alueen asukkaista 45,1 prosenttia oli azereja, 44,7 prosenttia georgialaisia ja 1,5 prosenttia kreikkalaisia.


title: Kvemo Kartli

text: Kvemo Kartli jaetaan yhteen piirivapaaseen kaupunkiin* ja kuuteen piirikuntaan:


title: Leninin mausoleumi

text: Leninin mausoleumi () on Neuvostoliiton ja bolševikkipuolueen perustajan Vladimir Iljitš Leninin hautamuistomerkki Punaisen torin varrella Moskovassa. Nykyinen rakennus on peräisin vuodelta 1930. Sen suunnitteli arkkitehti Aleksei Štšusev.


title: Leninin mausoleumi

text: Neuvostoliiton aikana mausoleumi toimi korokkeena, jolta vastaanotettiin sotilasparaateja, ja jonne Politbyroon jäsenet nousivat kansan nähtäville juhlapäivinä. Mausoleumilla sijaitsivat myös Neuvostoliiton päävartio ja ikuinen tuli.


title: Leninin mausoleumi

text: Aivan ensimmäinen samalle paikalle pystytetty hautakammio oli yksinkertainen puinen väliaikaissuoja, jota alettiin rakentaa jo Leninin kuolemaa seuranneena päivänä. Toinen mausoleumi vielä samana vuonna (1924) rakennettiin sekin puusta, ja se seisoi pystyssä viisi vuotta.


title: Leninin mausoleumi

text:
Vuonna 1929 alkoivat nykypäivään asti säilyneen kivisen muistomerkin rakennustyöt. Nykyinen mausoleumirakennus valmistui vuonna 1930 ja se on tehty teräsbetonista ja tiilestä, sekä päällystetty kiillotetulla marmorilla, labradoriitilla, porfyyrillä ja graniitilla. Julkisivu on 24 m leveä ja rakennuksen korkeus on 12 m.
Leninin ruumis lepää mausoleumissa palsamoituna nähtävillä lasikantisessa sarkofagissa, jonka suunnitteli alun perin Konstantin Melnikov, mutta 1973 kuvanveistäjä Nikolai Tomskille annettiin tehtäväksi suunnitella uusi luodinkestävä arkku. Toisen maailmansodan aikana 1941–1945 Leninin muumio joutui evakkoon Tjumeniin, kun Saksan armeijan joukot uhkasivat Moskovaa.


title: Leninin mausoleumi

text: Josif Stalinin kuoltua vuonna 1953 hänenkin ruumiinsa laskettiin lepoon mausoleumiin Leninin rinnalle. Nikita Hruštšovin valtakaudella Stalinin jäännökset siirrettiin NKP:n XXII:n puoluekokouksen päätöksellä 31. lokakuuta 1961 Kremlin muurin viereen muiden vähäpätöisempien vallankumoushahmojen joukkoon, mistä alkoi Konstantin Tšernenkoon asti jatkunut käytäntö haudata pääsihteerit samaan kalmistoon.


title: Leninin mausoleumi

text: Vuonna 1993 Venäjän presidentti Boris Jeltsin sulki mausoleumin, mutta se avattiin uudelleen. Leninin uudelleenhautauksesta maan poveen vaimonsa tai äitinsä viereen on keskusteltu ajoittain, mutta siitä huolimatta muistomerkki on yhä avoinna vierailijoille. Vuoden 1991 jälkeen mausoleumin taloutta ei enää ole rahoitettu valtion varoista, vaan toiminta perustuu lahjoituksiin ja keräysvaroihin.


title: Leninin mausoleumi

text: Mausoleumi on suosittu turistinähtävyys. Päävartio juhlallisine vahdinvaihtoineen lakkautettiin 1993. Vuodesta 1997 alkaen se on sijainnut tuntemattoman sotilaan muistomerkillä Kremlin Aleksanterin puistossa.


title: Leninin mausoleumi

text: Kulku mausoleumiin ja Kremlin muistolehtoon käy Nikolain tornin tarkistuspisteen kautta. Mausoleumiin on kiellettyä viedä valokuvaus- ja videovälineitä, kameralla varustettuja matkapuhelimia, kasseja, suurehkoja metallisia esineitä tai nestettä sisältäviä astioita. Vieraat tutkitaan metallinpaljastimella.


title: Leninin mausoleumi

text: Mausoleumi on avoinna vierailijoille tiistaisin, keskiviikkoisin, torstaisin ja lauantaisin kello 10:00–13:00.


title: Leninin mausoleumi

text: Leninin kuollessa 21. tammikuuta 1924 ei vielä ollut suunnitelmia säilyttää hänen ruumistaan pidemmälle kuin oli tarpeellista, jotta lukuisa surevien kansalaisten joukko olisi jättänyt jäähyväisensä bolševikkijohtajalle. Kuitenkin jo tammikuun aikana syntyi ajatus palsamoimisesta, jota varten koottiin asiantuntijoiden joukko pohtimaan keinoja estää ruumiin pilaantuminen. Aluksi tätä yritettiin jäädyttämällä ruumis, mutta tulokset olivat huonot. Lopulta päädyttiin koostumukseltaan salaisena pidettyyn liuokseen, jota ruiskutettiin ruumiin soluihin. Vuosikymmenten kuluessa muumiointimenetelmässä on tehty parannuksia, ja nykyään arvioidaankin, että ruumista ei enää uhkaa mikään ainakaan sataan vuoteen, jos käsittelyä jatketaan.


title: Leninin mausoleumi

text: Kahdesti viikossa mausoleumin laborantit käsittelevät muumion konservointiaineella, joka pitää ihon kimmoisena. Kerran vuodessa mausoleumi suljetaan, ja ruumis käytetään ulkona mausoleumista laboratoriossa, jossa se upotetaan kauttaaltaan preservointiliuokseen. Kolmen vuoden välein muumiolle vaihdetaan uusi puku ja kravatti. Ennen toista maailmansotaa ruumis oli puettu sotilaspukuun, mutta nykyään käytetään tummaa juhlapukua.


title: Da Lata

text: Da Lata on brasilialaisperäinen, mutta Lontoossa toimiva musiikkiyhtye. Se esittää elektronista musiikkia, jossa on vaikutteita latinalaisamerikkalaisesta musiikista. Yhtyeen musiikki lauletaan portugaliksi ja englanniksi. Da Lata perustettiin vuonna 1998. Sitä ennen kaksi sen jäsentä olivat toimineet Batu- nimisessä yhtyeessä, joka oli hajonnut joitakin vuosia aiemmin. Da Lataan tuli Batun jäsenten lisäksi mukaan lyömäsoittaja Oli Savill ja laulaja Lilana Chachian. Yhtyeen ensimmäinen albumi "Songs from the Tin" julkaistiin vuonna 2000.


title: The Final Cut

text: The Final Cut on vuonna 1983 julkaistu Pink Floyd -albumi. Kaikki laulut ovat Roger Watersin kirjoittamia, ja levy on hänen viimeinen levynsä Pink Floydin jäsenenä. "The Final Cut" on myös ainoa Pink Floyd -albumi, jolla Richard Wright ei soita.


title: The Final Cut

text: Albumi sai innoituksensa Falklandin sodasta. Argentiina miehitti Britannialle kuuluvat Falklandinsaaret huhtikuussa 1982, ja Watersin inhoama Britannian pääministeri Margaret Thatcher vastasi miehitykseen lähettämällä paikalle heti brittiarmeijan. Syntyneessä sodassa kuoli yli tuhat brittiläistä ja argentiinalaista sotilasta. Waters vastusti sotilaallista ratkaisua ja muokkasi Pink Floydin edellisen albumin "The Wallin" aikana tekemästään materiaalista sodanvastaisen laulukokonaisuuden. Albumin toinen teema oli Watersin oman isän Eric Fletcher Watersin kuolema toisessa maailmansodassa. Tekstit käsittelevät myös maailman polittista tilaa 1980-luvulla sekä ydinsodan uhkaa.


title: The Final Cut

text: Albumin tarina kerrotaan sotaveteraanin näkökulmasta. Hän on selvinnyt toisesta maailmansodasta ja työskentelee opettajana, pyrkien tukahduttamaan painajaisia yhä aiheuttavat rintamamuistonsa.


title: The Final Cut

text: "The Final Cut" äänitettiin kahdeksassa englantilaisessa studiossa vuoden 1982 viimeisten kuuden viikon aikana. Levyllä käytettiin argentiinalaisen fysiologin Hugo Zuccarellin kehittämää Holophonics-tekniikkaa, joka jäljitteli nelikanavatoistoa mahdollistaen vaikutelman äänen nousemisesta kuulijan yläpuolelle. Levyllä käytetään uudelleen joitain samoja ääniefektejä kuin Pink Floydin aiemmilla levyillä.


title: The Final Cut

text: Waters suunnitteli itse levyn kannen. Kuvat siihen otti hänen lankonsa Willie Christie, joka oli "Vogue"-lehden valokuvaaja.


title: The Final Cut

text: Levy nousi Britannian listan kärkeen ja USA:n listan sijalle kuusi.


title: The Final Cut

text: Albumi sai kaksijakoisen vastaanoton kriitikoilta. "Rolling Stone" antoi sille täydet viisi tähteä. Pink Floydin fanilehti "The Amazing Puddingin" toimittajat pitivät sitä yhtyeen parhaana levynä, mutta lukijat yhtyeen huonoimpana. Waters itse on myöhemmin ollut tyytymätön omiin lauluosuuksiinsa, mutta on kuitenkin ylpeä levystä. Pink Floydin kitaristi David Gilmour on kritisoinut albumia siitä, että Waters otti mukaan ylijäämälauluja, jotka eivät olleet riittävän hyviä "The Wallille". Waters myös syrjäytti Gilmourin kokonaan levyn tuottamisessa ja salli Gilmouren laulaa vain yhdessä kappaleessa, "Not Now John". Gilmour ja Nick Mason jäivät pelkiksi taustamuusikoiksi lyömäsoittaja Ray Cooperin ja urkuri Andy Bownin seuraan. Gilmourinkin mielestä levyllä on kuitenkin kolme "todella hienoa" kappaletta.


title: The Final Cut

text: "The Final Cutia" ei seurannut kiertue kuten aikaisempia Pink Floyd -albumeita, vaikka sitä suunniteltiinkin. Waters tuotti kuitenkin video-ep:n, jolla oli neljä videota. Levyn julkaisun jälkeen Waters ei enää pitänyt paljon yhteyttä muihin jäseniin, ja hän ja Gilmour alkoivat työstää omia sooloprojektejaan. Waters ei enää tuntenut suurta kiinnostusta Pink Floydiin, mutta Gilmour suunnitteli jatkavansa yhtyeen kanssa.


title: Merneith

text: Merneith oli noin vuonna 2960 eaa. elänyt egyptiläinen kuningatar.


title: Merneith

text: Hän hallitsi ensin miehensä faarao Djetin rinnalla Egyptin kuningattarena. Kun Djet kuoli, valtaan nousi hänen poikansa Den. Den oli kuitenkin tuolloin vielä alaikäinen, ja siksi sijaishallitsijana toimi kuningatar Merneith.


title: Merneith

text: Merneith on yksi varhaisimpia nimeltä tunnettuja henkilöitä Egyptin historiassa ja lisäksi ainoa naispuolinen henkilö, joka on haudattu Abydoksen esihistorialliselle kuninkaalliselle hautausmaalle. Abydos on 1. dynastian aikaisten egyptiläisten hallitsijoiden hautauspaikka.


title: Merneith

text: Tästä huolimatta ei ole suoria todisteita siitä, että Merneith olisi toiminut sijaishallitsijuutta lukuun ottamatta itsenäisenä Egyptin faaraona, ja hänen nimensä puuttuu myöhempien aikojen kuningasluetteloista.


title: Kaouding Cissoko

text: Kaouding Cissoko (1964 tai 1965 – 17. heinäkuuta 2003) oli senegalilainen laulaja ja koran soittaja. Hän liittyi senegalilaisen laulaja-kitaristi Baaba Maalin yhtyeeseen vuonna 1991. 3. elokuuta 1999 Cissoko julkaisi ensimmäisen ja ainoaksi jääneen sooloalbuminsa "Kora Revolutionin". Joissakin sen kappaleissa oli mukana myös hänen perheenjäseniään sekä Baaba Maal. Cissoko kuoli heinäkuussa 2003 tuberkuloosiin.


title: Van der Waalsin säde

text: Van der Waalsin säde on molekyylissä olevan atomin mitta. Yleisesti, van der Waals'n säde määrää sen etäisyyden molekyylin (l. yhdisteen) atomista, mitä lähemmäs viereinen molekyyli ei voi tulla. Jalokaasuilla, jotka eivät muodosta yhdisteitä, tämä on siis samansuuruinen kuin atomisäde. Van der Waals'n säteen pituus voi olla hieman erilainen samankin alkuaineen atomeilla, mikäli ne ovat sitoutuneet eri tavalla polarisoituneisiin sidoksiin. Tarkkojen van der Waalsin säteiden tietäminen on olennaista mm. molekyylimallinnuksessa.


title: Mastaba

text: Mastaba oli eräs muinaisten egyptiläisten käyttämä hautarakennustyyppi. Mastaba oli suorakaiteen muotoinen, tiilistä tai luonnonkivistä tehty tasakattoinen rakennus, jonka ulkoseinät olivat sisäänpäin kaltevat. Pyramidin katsotaan kehittyneen mastabasta. Kaikkien aikojen ensimmäinen egyptiläinen pyramidi, Djoserin porraspyramidi, oli vain joukko päällekkäin rakennettuja mastaboja.


title: Mastaba

text: Sana "mastaba" tulee arabian penkkiä tarkoittavasta sanasta ja sillä viitataan hautarakennuksen ulkomuotoon, joka muistuttaa litteää, selkä- ja käsinojatonta penkkiä, jossa ei ole jalkoja.


title: Mastaba

text: Ensimmäiset mastabat ovat peräisin noin vuodelta 3150 eaa. Tuolta aikakaudelta on säilynyt Skorpioni-nimisen yläegyptiläisen kuninkaan mastaba, joka on rakennettu U-kirjaimen muotoon ja jaettu suorakulmion muotoisiin huoneisiin. Myöhemmistä mastaboista poiketen siinä ei ole kattoa.


title: Mastaba

text: Mastaboja rakennettiin myöhemmin pyramidien aikaankin ylimystölle.


title: Mentaalinen sanakirja

text: Mentaalinen sanakirja on Anne Treismanin suodatinvaimennusteoriaan liittyvä tarkkaavaisuuden suunnan muuttuminen. Mikäli olemme keskittyneet kuuntelemaan vaikkapa kaverimme juttelua ja samanaikaisesti kuulemme oman nimemme, niin tarkkaavaisuutemme siirtyy tällöin uuteen kohteeseen. Oma nimemme on mentaalisessa sanakirjassa aivan kärjessä omaistemme, asuinpaikkamme tai kadunnimemme seurassa. Normaalisti keskitymme kuuntelemaan äänikohdettamme ja muut äänet havaitaan vain taustameluna. Kun taustamelussa mainitaan jotain sellaista, joka on omassa mentaalisessa sanakirjassamme kärkisijoilla, niin tarkkaavaisuutemme muuttuu tähän uuteen kohteeseen.


title: Kora

text: Kora on länsiafrikkalainen harpun kaltainen 21-kielinen soitin. Sillä on merkittävä osa Senegalin, Gambian, Malin ja Guinean musiikkikulttuureissa. Nykyään on olemassa myös 25-kielisiä kora-soittimia, mutta 21-kielinen on tavallisin.


title: Kaikuluotaus

text: Kaikuluotaus (engl. "sonar," lyhennys sanoista ”sound navigation and ranging”) on tekniikka, joka hyödyntää äänen etenemistä ja heijastumista esineiden ja asioiden paikallistamiseen, useimmiten veden alla. Kaikuluotausta käytetään merenpohjan kartoittamiseen, hylkyjen paikantamiseen, vihollisen laivojen ja sukellusveneiden seurantaan sekä kalaparvien etsimiseen. Myös auton pysäköintitutka toimii kaikuluotauksen periaatteella.


title: Kaikuluotaus

text: Kaikuluotaimen tyypillisesti käyttämä taajuus on 5–50 kHz. Signaalin muodosta voi tehdä johtopäätöksiä myös pohjan maalajeista.


title: Kaikuluotaus

text: Kaikuluotain lähettää pulssimuotoisen äänisignaalin, "pingin" ja kuuntelee heijastunutta äänisignaalia vedenalaisella mikrofonilla eli hydrofonilla.


title: Kaikuluotaus

text: Ensimmäisen kaikuluotaimen keksi vuonna 1906 Lewis Nixon. Sitä käytettiin jäävuorien paikallistamiseen. Tarkempia kaikuluotaimia alettiin nopeasti kehittää vuonna 1912 Titanicin uppoamisen jälkeen, jolloin brittiläinen Lewis Richardson ja saksalainen Alexander Behm saivat kumpikin patentin parantamilleen kaikuluotaimille.


title: Kaikuluotaus

text: Eläinkunnassa muun muassa lepakot ja delfiinit käyttävät kaikuluotauksen tapaista menetelmää saalistaessaan pimeässä.


title: Viettipohja

text: Viettipohja (saks. "das Es", lat. "id", jotka molemmat vastaavat suomen pronominia "se") on psykoanalyysin keskeisimpiä käsitteitä. "Id" kuuluu Sigmund Freudin niin sanottuun psyyken strukturaaliseen malliin, jossa "idissä" on kaikki psyykkinen energia lähinnä libidon mutta myös thanatoksen alaisena. Libido ei ole täsmälleen sama kuin sukuvietti. Thanatos taas on ”kuolemanvietti”. Thanatos ei kuitenkaan tarkoita nimenomaan kuolemanpyrkimystä vaan enemmänkin halua päästä rauhaan esimerkiksi häiritsevästä ajatuksesta tai todellisesta häiriön aiheuttajasta. Muut psyyken struktuurit ovat minä ja yliminä (ego ja superego).


title: Viettipohja

text: Käsitteen suomentaminen on osoittautunut vaikeaksi, ja siitä on käytetty nimityksiä "”se”", "id", "viettipohja" ja "viettikerrostuma".


title: Piikivi

text: Piikivi eli limsiö on kalkkikiven keskelle muodostunut kvartsisaostuma. Piikivet olivat kivikaudella arvokkaita, koska niiden lohkopinnat ovat teräviä ja ne sopivat siten työkaluiksi.


title: Piikivi

text: Piikiven iskusta karkaistun hiiliteräksen kanssa syntyy helposti kipinä, ja piikivenkappaletta käytettiin tuluksissa ja tuliaseiden piilukoissa 1850-luvulle asti.


title: Piikivi

text: Piikiven väri vaihtelee suuresti sen mukaan, mitä metalleja kiviaineksessa on; yleisimpiä värejä ovat harmaanruskean eri sävyt, vihertävä ja ruosteenpunainen. Ne ovat tavallisesti keskeltä tummempia kuin pinnalta.


title: Piikivi

text: Suomen kivikautinen väestö hankki piikivensä ulkomailta: Venäjältä, Skandinavian eteläosista tai Keski-Euroopasta.


title: Martinkirkko

text: Martinkirkko on Turussa Martin kaupunginosassa Aurajoen itäpuolella sijaitseva kirkkorakennus. Martinseurakunta perustettiin seurakuntajaossa vuonna 1921, minkä jälkeen sille ryhdyttiin suunnittelemaan uutta kirkkorakennusta. Kirkko vihittiin käyttöön Martti Lutherin syntymän 450-vuotisjuhlana 12. marraskuuta 1933. Kirkko on näin myös nimetty uskonpuhdistaja Martti Lutherin mukaan. Siirtymätyyliä klassismista funktionalismiin edustavan kirkon suunnittelivat yhteistyönä arkkitehdit Totti Sora ja Gunnar Wahlroos. Kirkon tyylille on ominaista sekä ulkona että sisällä toistuva tiukka asiallisuus ja yksinkertaisuus.


title: Martinkirkko

text: Martinkirkon alttarimaalauksessa kuvataan Jeesuksen ristiinnaulitseminen. Al secco -teos toteutettiin kilpailun perusteella, jossa voittajiksi valittiin turkulaistaiteilijat Einari Wehmas ja Karl Ingelius. Teoksen korkeus on 15 metriä ja leveys 9,47 metriä ja se oli pitkään Pohjoismaiden suurin alttarimaalaus. Ensimmäiset urut kirkko sai 1936, aikakellon torniin 1952 ja kirkonkellot saatiin vuonna 1955.


title: Martinkirkko

text: Museovirasto on määritellyt Martinkirkon yhdeksi Suomen valtakunnallisesti merkittävistä rakennetuista kulttuuriympäristöistä.


title: Mahaleo

text: Mahaleo on madagaskarilainen maailmanmusiikkiyhtye. Sen keulahahmo on Dama Mahaleo (oikea nimi Rasolofondraosolo Zafimahaleos, s. 26. toukokuuta 1954), joka muun muassa säveltää yhtyeen materiaalin. Hän perusti Mahaleon Madagaskarilla toukokuussa 1972. Yhtyeen musiikki lauletaan malagassin kielellä.


title: Säilömuisti

text: Säilömuisti (), suomeksi myös pitkäkestoinen muisti, on ihmisaivojen muistin osa. Säilömuisti säilyttää kaikkea sitä tietoa, jota juuri sillä hetkellä emme ajattele, eli joka ei ole työmuistin aktiivisessa käsittelyssä. Käytännössä säilömuisti toimii työmuistin lisäksi rinnakkain sensorisen muistin kanssa.


title: Säilömuisti

text: Tieto varastoituu säilömuistiin, kun sitä on tarpeeksi käsitelty työmuistissa. Käsittelytapahtuma voi olla esimerkiksi tiedon kertaus. Myös voimakas tunnekokemus auttaa tiedon tallentumisessa.


title: Säilömuisti

text: Vaikka säilömuistia pidetään luotettavana tiedon varastona, ei oikean tiedon löytyminen ole aina varmaa. Tiedon palauttamisen epäonnistumiseen voivat vaikuttaa monet seikat, kuten se, saako ihminen sopivan hakuvihjeen tai onko muistijälki tarpeeksi tuore. Tämän vuoksi hyvin työstetyt ja kerratut asiat sekä säilyvät että palautuvat paremmin mieleen. Säilömuistin kapasiteettiä pidetään ainakin lähes äärettömänä.


title: Säilömuisti

text: Säilömuistin ahkera käyttäminen helpottaa tiedon palauttamista. Kun muistin aineksia käytetään, niin hermosolujen väliset yhteydet vahvistuvat ja tämän vuoksi muistista palauttaminen helpottuu.


title: Säilömuisti

text: Esimerkiksi sähköpaimenen toimintaperiaate perustuu säilömuistiin. Eläin, joka on saanut sähköiskun sähköpaimenesta, yhdistää aidan lähellä olemisen sähköshokkiin, eikä siksi enää mene lähelle aitaa.


title: Säilömuisti

text: Säilömuisti jaetaan deklaratiiviseen muistiin, johon tallennetaan tiedot ja tapahtumat, sekä proseduraaliseen muistiin, joka muistaa fyysiset taidot.


title: Sigma Draconis

text: Sigma Draconis (σ Dra / σ Draconis) (Alsafi, Athafi) on Lohikäärmeen tähtikuviossa sijaitseva Aurinkoa kevyempi tähti, joka näkyy himmeänä. Tämä oranssi pääsarjan tähti muistuttaa jossain määrin Aurinkoa ja on melko lähellä meitä, 18,78 valovuoden päässä.


title: Valmet Tuuli II

text: Valmet Tuuli II oli suomalainen, alkuun Valtion lentokonetehtaan, myöhemmin Valmetin suunnittelema ja valmistama yksimoottorinen alkeiskoulukone. Tuuli II kehitettiin Tuuli I:n pohjalta vastaamaan saksalaisesta Bücker Bü 181 Bestmann -koulukoneesta saatuihin muutostarpeisiin, joista merkittävin oli Bestmannin tapainen kaksipaikkainen, rinnakkainistuttava ohjaamo. Tuuli II:n oli jatkumoa välirauhan ajasta lähtien kehitetylle Tuuli I -koulukoneelle. Projekti irtautui Tuuli I:n alkuperäisestä suunnitelmasta lokakuussa 1944, kun konetyyppiä lähdettiin osittain uudelleensuunnittelemaan Bestmannin tyylisellä rinnakkainistuttavalla ohjaamolla. Prototyyppi tilattiin toukokuussa 1950, ja se lensi ensilentonsa seuraavan vuoden lokakuussa. Lopulta ainoaksi jäänyt prototyyppi tuhoutui tosin jo kuukausi ensilentonsa jälkeen syöksyttyään kokoonpanohalliinsa Kuoreveden Hallin lentokentällä. Koelennoilla kehityskelpoiseksi osoittautuneen koneen sarjatuotantosuunnitelmat jäivät onnettomuuden jälkeen.


title: Valmet Tuuli II

text: Ilmavoimat ja Valtion lentokonetehdas tutustuivat saksalaiseen Bücker Bü 181 Bestmann -koulukoneeseen heinäkuussa 1943, kun ilmavoimien esikunta sai konetyypin esitteen ja postitti sen lentokonetehtaalle. Bestmannista kehotettiin tuolloin ottamaan vaikutteita välirauhan ajasta lähtien suunniteltuun Tuuli I -koulukoneeseen, mutta tehdasta kehotettiin vielä pysymään Tuuli I:een suunnitellussa peräkkäinistuttavassa ohjaamokonfiguraatiossa. Lentokonetehtaan suunnittelija Martti Vainio ja koelentäjä Pekka Kokko lähetettiin lokakuussa 1943 Saksaan tutustumaan Bestmanniin. Koneesta saadut koelentokokemukset olivat positiiviset, minkä lisäksi matkalla omaksuttiin ajatus rinnakkainistuttavan ohjaamon paremmuudesta etenkin kuomullisissa lentokoneissa.


title: Valmet Tuuli II

text: Bestmanniin tutustuminen aiheutti merkittäviä muutospaineita alkuperäiseen Tuuli I -suunnitelmaan. Töitä konetyypin parissa jatkettiin ilmavoimien komentajan määräyksellä Moskovan välirauhansopimuksen solmimisen jälkeen syyskuussa 1944, kun lentokonetehdas tarvitsi täytetöitä suunnitteluosaston työkuorman pudottua äkillisesti. Tuuli I:tä lähdettiin osittain uudelleensuunnittelemaan lentokonetehtaan esityksestä rinnakkainistuttavalla kuomuohjaamolla varustettuna lokakuussa 1944. Tuuli-konsepti siirtyi kesäkuussa 1945 Kuoreveden tehtaan vastuulle, ja koko lentokonetehdas yhdistyi valtion eri asetehtaista muodostettuihin Valtion Metallitehtaisiin (VMT) neljä kuukautta myöhemmin. Suuryritys sai myöhemmin nimen Valmet.


title: Valmet Tuuli II

text: Rinnakkain istuttavan ohjaamon aiheuttamasta osittaisesta uudelleensuunnittelusta huolimatta Tuuli I:n piirustuksia ja lujuuslaskelmia voitiin käyttää siipien, pyrstön ja laskutelineiden osalta. Ensimmäinen suunnitteluvaihe ja jonkin verran koneen tarvittavista osista oli saatu valmiiksi huhtikuussa 1948, jolloin työt jouduttiin keskeyttämään voimaan tulleen Pariisin rauhansopimuksen takia. Sopimus kielsi saksalaista alkuperää olevien lentokoneosien käytön, ja Tuuli II:een valittu Siemens-Halske Sh 14 -moottori oli kiellettyjen osien listalla. Tehdas pohti sille vaihtoehtoja, joiden saatavuus kariutui ulkomaisen valuutan puutteeseen.


title: Valmet Tuuli II

text: Puolustusministeri Kustaa Tiitu ilmoitti toukokuussa 1950 suostuvansa ilmavoimien esitykseen prototyypin tilaamisesta, jos konetyyppi täyttää asetetut vaatimukset ja olisi sarjatuotantokelpoinen. Tiitu totesi kirjeessään myös Sh 14 -moottorin soveltuvan parhaiten Tuuli II:een. Ilmavoimat oli maksanut tähän mennessä 6,4 miljoonaa markkaa konetyypin kehityksestä, ja projektille annettiin kuusi miljoonaa markkaa lisärahoitusta sotilasmenoarviossa. VMT arveli Tuuli II:n nelipaikkaiselle versiolle löytyvän myös siviilimarkkinoita.


title: Valmet Tuuli II

text: Kuoreveden tehtaalle palkattiin lisähenkilökuntaa Tuuli II:n suunnitelutöitä varten, mutta henkilöstö ei riittänyt konetyypin vaatiman työkuorman hoitoon ja apua suunnittelutöihin saatiin lopulta myös Tampereelta. VMT toimitti koneen rakenneselosteen ilmavoimille syyskuussa 1950, minkä jälkeen tuotantoon tarvittavia osia ryhdyttiin haalimaan ilmavoimien varastoilta. Konetyypin prototyyppiin ei ilmeisesti hankittu yhtään osaa ulkomailta. Lentokonetehdas luovutti keskeneräisen koneen väliaikaisesti ilmavoimille varastoitavaksi.


title: Valmet Tuuli II

text: Lokakuuhun 1951 mennessä koneeseen liittyviä piirustustöitä oli tehty kaikkiaan 10 455 tuntia, ja prototyypin tuotantoon arvioitiin tarvittavan 13 100 työtuntia ja kokonaiskustannusarvion olevan 5,1 miljoonaa markkaa. Tarkennetussa painoarviossa tyhjämassaksi tuli 730 kilogrammaa ja lentomassaksi 1 031 kg, mutta nämä luvut ylittyivät prototyypissä 23 kilogrammalla. Tuuli II oli lopulta suhteellisen raskasrakenteinen, sillä konetyypin varhaisissa, Bestmannin pohjalta tehdyissä, painoarvioissa sen tyhjäpainon oli tarkoitus olla vain 640 kilogrammaa. Esikuvana käytetty Bestmann oli tätäkin huomattavasti kevyempi, se painoi vain 475 kilogrammaa, mutta koneessa oli kevyempi moottori ja vähemmän varustusta. Tuulesta teki raskaan myös siinä käytetyt rakenneratkaisut: konetyypissä oli esimerkiksi alun perin tarkoitus käyttää muottiviilutyömenetelmää, mutta menetelmän käyttö kariutui Kuorevedelle suunnitellun muotoviilulaitoksen peruuntuessa sotien päätyttyä. Lopulta vain Tuuli II:n istuimet valmistettiin kyseisellä menetelmällä.


title: Valmet Tuuli II

text: Tuuli II:n prototyyppi valmistui ja Esko Halme lensi sen ensilennon 26. syyskuuta 1951. Lennolla havaittiin puutteita koneen ohjainominaisuuksissa: siivekkeet olivat raskaat ja tehottomat, korkeusperäsin liian kevyt, sivuperäsin vastaavasti ”keveähkö”, mutta tarpeeksi tehokas. Ohjattavuutta ja ohjaintuntumaa parannettiin tekemällä muutoksia ohjainpintoihin niihin asennettuja painoja säätämällä.


title: Valmet Tuuli II

text: Ohjauksen puutteiden lisäksi prototyyppi oli kahden hengen miehistöllä ja täydellä polttoainekuormalla hiukan takapainoinen, millä oli vaikutusta koneen pituusvakauteen. Ongelman korjaamiseksi moottoripukkia suunniteltiin pidennettäväksi 20 senttimetrillä. Sakkaus ja alkava syöksykierre eivät tuottaneet ongelmia, minkä lisäksi koneen saavutusarvot vastasivat melko hyvin laskettuja odotusarvoja. Lyhyeksi jäänyt 14 lennon koelento-ohjelma osoitti Tuuli II:n kehityskelpoiseksi, ja konetyyppi olisi todennäköisesti edennyt sarjatuotantoon hyvänä ja halpana koulukoneena, jollei prototyypin tuhoon johtanutta lokakuun 1951 onnettomuutta olisi sattunut.


title: Valmet Tuuli II

text: Lentäjä Esko Halme lähti iltapäivällä 26. lokakuuta 1951, noin kuukausi Tuuli II:n ensilennon jälkeen, koelennolle lentokonetehtaan teknikko Teuvo Aronniemen kanssa. Lento oli päivän viides, ja sillä oli tarkoitus kokeilla koneen siivekkeitä. Ilmaan noustiin kello 14.53, ja nousu 850 metriin sujui normaalisti, minkä jälkeen Halme vei koneen vaakakierteeseen. Liikkeen alku sujui pilotin sanojen mukaan normaalisti, mutta koneen ollessa selällään ja Halmeen työntäessä sauvaa oikenemisvaiheen alulla kuului pieni paukahdus, jonka jälkeen ohjaussauva tuntui olevaan irrallaan korkeusperäsimestä. Halme antoi Aroniemelle hyppykäskyn ja irrotti koneen kuomun pakkolaukaisijalla. Pilotin puoleinen kuomu irtosi heti, mutta matkustajanpuoleinen vasta Halmeen lyötyä sitä.


title: Valmet Tuuli II

text: Kone oli oiennut ennen hyppyä ja oli vaakalennossa noin 250 metrin korkeudessa, josta se nousi jyrkästi noin 400 metriin. Koneessa olleet päättivät hypätä matkustajan paikalla istuneen Aroniemen puolen kuomun irrottua. Lentäjä Halme ja matkustaja Aroniemi hyppäsivät lähes samaan aikaan. Ohjaamaton kone jatkoi lentoaan vasemman kaarron kautta syöksyyn ja koukkasi hieman kentän pintaa ennen oikeanpuoleiseen nousukaartoon kaartaen sen jälkeen loivassa spiraalissa muutaman kierroksen. Hallin paloaseman päällä kone otti suunnakseen lentoaseman hallin numero 8, jossa se oli alun perin koottu. TL-1 osui hallin nurkalla kasvaneeseen mäntyyn, minkä jälkeen syöksyi hallin katosta läpi, hajoten samalla osiin. Runko jäi suurimmaksi osaksi konehalliin, mutta moottori jatkoi ulos oven läpi. Onnettomuuden pääsyy, huonosti kiinni ollut korkeusperäsimen työntötanko, jäi oveen tulleen reiän reunalle roikkumaan. Koneen kello pysähtyi aikaan 14.58.


title: Valmet Tuuli II

text: Hallissa, johon TL-1 syöksyi, oli kymmenen Pyryä korjattavana, ja siellä oli töissä useita asentajia, joista osa oli oleskellut juuri hetkeä aiemmin Tuuli II:n putoamispaikalla. Tuhotuneen prototyypin osat levisivät ympäri hallia, osa jopa paikoille, joissa ne olivat olleet kuukausi ennen koneen kokoonpanoa. Halliin syöksynyt kone katkoi seinillä kulkeneita sähköjohtoja, minkä lisäksi sen polttoaineena ollutta bensiiniä valui pääkytkintaululle. Tästä huolimatta tulipaloa ei syttynyt.


title: Valmet Tuuli II

text: Onnettomuuden syyksi selvisi työvirhe ja sitä seurannut puutteellinen laadunvarmistus. Korkeusperäsimen silmukkapää oli asetettu paikalleen, mutta oli unohdettu niitata pysyvästi kiinni. Liitos piti jonkin aikaa kitkan avulla, mutta irtosi lopulta. TL-1-prototyypillä lennettiin lopulta vain kaksi tuntia 18 minuuttia, ja konetyypin tuotantoon oli varattu 180 000 työtuntia 30 yksilön sarjaa varten. Sarja jäi rakentamatta onnettomuuden jälkeen. Tuuli II ei ehtinyt ilmavoimien käyttöön, mutta siihen oli tästä huolimatta maalattu ilmavoimien sinivalkoiset kokardit ja konetunnus.


title: Valmet Tuuli II

text: Tuuli II:n materiaaleina käytettiin Pyryn tapaan koivuvaneria, mäntyä ja kolupuuta. Koneen kokoamiseen käytettiin sota-ajan Kaurit- ja Lukko-liimoja huomattavasti parempaa brittiläistä Redux-fenoliformaldehydiä. Tuulen mäntykaarista koostunut runko oli pinnoitettu vanerilla. Siivet olivat kolmiosaiset ja koostuivat runkoon kiinteästi liimaliitoksella yhdistetystä keskisiivestä ja siihen pulttikiinnityksellä liittyvillä ulkosiivillä. Vakaimet olivat puurakenteiset ja vaneripinnoitetut peräsimet vastaavasti puurakenteiset ja kangaspintaiset. Päälaskutelineet kiinnityivät siiven pää- ja apusalkoihin. Laskutelineiden pyörät ja joustintuki olivat samat kuin VL Pyryssä. Kannuspyörä oli ohjattava. 125 litran polttoainesäiliö oli sijoitettu keskisiipeen ja öljysäiliö tuliseinän yläosaan. Voimalaite oli Viimasta ja Stieglitzistä tuttu 150 hevosvoiman Sh 14A taitolentokaasuttimella.


title: Työmuisti

text: Työmuisti on muisti, joka tallentaa lyhytkestoisesti tietoa samalla kun aivot muokkaavat sitä. Tieto tulee työmuistin työstettäväksi aistimuistista. Työmuisti pitää asioita mielessä vain muutamia sekunteja. Työmuistista asia voi tallentua säilömuistiin, jossa olevat asiat voidaan muistaa pysyvästi. Jollei tietoa kerrata aktiivisesti, se katoaa muutamissa sekunneissa. Työmuistin toiminta liittyy läheisesti tarkkaavaisuuteen. Tiedon lyhytaikaisen taltioinnin lisäksi työmuistin tehtäviin kuuluu muistissa olevan tiedon käsittely.


title: Työmuisti

text: Perinteisesti työmuistin kooksi on määritelty 7±2 toisiinsa liittymätöntä mieltämisyksikköä, mutta tutkimusten mukaan todellinen koko on 4.


title: Työmuisti

text: Työmuisti koostuu aivosolujen yhteistyöstä ja perustuu hermosolujen toiminnan hetkelliseen tahdistumiseen. Sanamuistista vastaava aivojen etuotsalohkon alaosa pitää tiedon muistissa ja näkömuistista vastaava yläosa työstää sitä. Työmuistin suorituskyky riippuu pitkälti geeneistä. Sen yksilöllinen kapasiteetti näkyy eroina aivoalueiden vuorovaikutuksessa.


title: Työmuisti

text:
Baddeleyn ja Hitchin työmuistimalli (1974) koostuu keskusyksiköstä ja kahdesta alayksiköstä. Keskusyksikkö ohjaa tarkkaavaisuutta ja koordinoi tiedon hallintaa ja varastointia alayksiköissä. Alayksiköt ovat fonologinen kehä ja visuospatiaalinen muistilehtiö.
Mallia on myöhemmin täydennetty episodisella taltiolla, joka yhdistää edellä mainituista alayksiköistä ja pitkäkestoisesta muistista tulevaa informaatiota ymmärrettäviksi tapahtumiksi.


title: Työmuisti

text: Cowanin mallissa työmuisti on se osa säilömuistia, johon tarkkaavaisuus kohdistuu.


title: Nieuport 21

text: Nieuport 21 oli ranskalaisen Nieuportin valmistama puurakenteinen, kaksitasoinen, yksimoottorinen ja yksipaikkainen hävittäjälentokone, jota ainakin Ranskan, Venäjän keisarikunnan ja Yhdysvaltain maavoimat käyttivät ensimmäisessä maailmansodassa. Sodan jälkeen kone oli suosittu harrastelentokone.


title: Nieuport 21

text: Koneen suunnitteli Gustave Delage ja sen ensilento tapahtui vuonna 1916. Kone oli heikompitehoisella moottorilla varustettu versio Nieuport 17 -hävittäjästä ja se suunniteltiin alun perin koulukoneeksi. Tyyppiä jouduttiin kuitenkin konepulan takia käyttämään operatiivisissa tehtävissä. Koneita myytiin muun muassa Venäjän keisarikunnalle sekä Yhdysvaltoihin. Vientikoneista osa oli varustettu 110 hevosvoiman Le Rhône -moottorilla. Konetyyppiä valmistettiin Nieuportin lisäksi lisenssillä Venäjällä, valmistajana A/O Duks.


title: Nieuport 21

text: Valkoiset saivat yhden Nieuport 21 -koneen (valmistusnumero 1 325) sotasaaliiksi Tampereella huhtikuussa 1918. Kone oli käytössä tunnuksella D86/18 4. huhtikuuta 1923 tapahtuneeseen poistoon asti.


title: Fokker D.X

text: Fokker D.10 (myös tunnettu nimellä Fokker D.X) oli ensimmäisen maailmansodan jälkeen rakennettu hollantilainen hävittäjälentokone.


title: Fokker D.X

text: Fokker D.VIII-hävittäjän suunnitteli Fokkerin pääsuunnittelija Reihold Platz vuonna 1918. Se oli yksitasoinen ja siipi itsekantava ja siten harvinainen ratkaisu tuohon aikaan. Moottori tuotti vain 110 hevosvoimaa, silti suorituskyky oli hyvä. Konetta valmistettiin Saksassa 60 kappaletta.


title: Fokker D.X

text: Anthony Fokker siirsi tehtaansa sodan rauhanehtoja suojaan Hollantiin, jossa tuotanto jatkui, asiakkaan tosin vaihduttua. D.VIII:n jatkokehitelmästä tuli suurempi, mutta sen myynti oli vähäistä. Prototyypin lisäksi Espanja osti 10 konetta ja Suomi yhden.


title: Fokker D.X

text: Suomen ilmavoimat osti yhden koneen, joka sai pintamateriaalinsa mukaan nimen Faneeri-Fokker. Sen ohjattavuus todettiin huonoksi. Kone tuhoutui pitkäksi menneessä laskussa 1926.


title: ESP (parapsykologia)

text: ESP (lyhenne sanoista "Extra-sensory perception") tarkoittaa yliaistillista havaitsemista, eli tiedonhankkimista jollakin muulla tavalla kuin tunnetuilla aisteilla.


title: ESP (parapsykologia)

text: ESP:hen kuuluvat seuraavat lajit:


title: ESP (parapsykologia)

text: Näiden väitettyjen kykyjen tutkimista kutsutaan nimellä parapsykologia ja siihen kuuluu myös muita ESP:hen liittyviä ilmiöitä, kuten psykometria ja psykokinesia.


title: Fairchild 24

text: Fairchild 24J 60 De Luxe oli 1930-luvun amerikkalainen, yksitasoinen, yksimoottorinen ja kaksi- tai nelipaikkainen yleisilmailukone.


title: Fairchild 24

text: Konetta valmisti Fairchild-konsernin lentokonetehdas vuodesta 1932 lähtien. Se oli aluksi vain kaksipaikkainen, mutta myöhemmät versiot olivat nelipaikkaisia. Kone oli tuotannossa vuoteen 1948 asti ja sitä valmistettiin 1 950 kappaletta.


title: Fairchild 24

text: Heinäkuussa 1939 rekisteröitiin OH-RIM, joka oli ansiolentokäytössä kunnes Suomen ilmavoimat pakko-ottivat sen lokakuussa 1939. Konetta ei sodan jälkeen enää palautettu omistajalleen, ja ilmavoimat osti koneen syksyllä 1940. Huhtikuussa 1941 kone tuhoutui Malmilla siipien irrottua, koska korjauksessa oli unohdettu kiinnittää siipitukien pultit eikä tätä havaittu tarkastuksessa.


title: Fairchild 24

text: Kone oli 1950-luvulla Suomen yleisin yleisilmailukone, siviilirekisterissä oli 18 konetta.


title: Ron Dennis

text: Ronald ”Ron” Dennis, CBE (s. 1. kesäkuuta 1947 Woking) on brittiläinen autourheiluvaikuttaja. Hän toimi Formula 1 -talli McLarenin tallipäällikkönä vuosina 1981–2009. Vuonna 2014 Dennis palasi McLaren-tallin johtajaksi syrjäytettyään Martin Whitmarshin, mutta joutui marraskuussa 2016 jättämään paikkansa McLaren Groupin puheenjohtajana ja toimitusjohtajana.


title: Ron Dennis

text: Dennis jätti koulunkäynnin 16-vuotiaana ja meni töihin harjoittelijaksi paikalliselle autokorjaamolle. Työn ohessa hän opiskeli autotekniikkaa Guildfordin teknisessä koulussa.


title: Ron Dennis

text: 18-vuotiaana Dennis pääsi Cooperin Formula 1 -talliin Jochen Rindtin auton mekaanikoksi. Vuonna 1968 Rindt siirtyi Brabham-talliin ja Dennis seurasi hänen mukanaan. Hän nousi Jack Brabhamin mekaanikoksi, kun Rindt jatkoi Lotus-talliin 1969.


title: Ron Dennis

text: Jack Brabhamin vetäydyttyä radoilta vuoden 1971 lopulla Dennis ja toinen Brabham-teknikko Neil Trundel perustivat oman kilpatallin. Rondel Racing aloitti toimintansa Wokingissa helmikuussa 1972. Talli kilpaili F2-sarjassa vanhoilla Brabhamin autoilla ja voittikin yksittäisiä EM-sarjan kilpailuja.


title: Ron Dennis

text: Vuonna 1973 Dennis käynnisti oman F1-autonsa suunnittelun. Rondelin nimissä auto ei kuitenkaan koskaan päässyt radalle, sillä öljy-yhtiö Motul veti tukensa projektilta vuoden 1974 öljykriisiin jälkeen ja Rondel joutui sulkemaan ovensa. Auto tuli myöhemmin tunnetuksi Tokenin nimellä, kun Tony Vlassopulos ja Ken Grob ostivat sen.


title: Ron Dennis

text: 1970-luvun puolivälin jälkeen Dennis perusti uuden tallin, jonka nimeksi tuli Project Four. Se kilpaili F2- ja F3-luokissa hyvällä menestyksellä. Chico Serra ja Stefan Johansson voittivat tallin autolla Britannian F3-mestaruuden 1979 ja 1980.


title: Ron Dennis

text: Syyskuussa 1980 Marlboro ajoi McLarenin ja Project Fourin yhtymään ja muodostamaan McLaren Internationalin. Vuonna 1981 Dennis otti koko operaation johtoonsa ja houkutteli saudiarabialaisen Mansour Ojjehin siihen mukaan. Ojjeh rahoitti TAG:n turbomoottorien valmistuksen, ja McLarenin ja TAG:n yhdistelmästä tuli eräs F1-historian menestyneimpiä. Niki Lauda ja Alain Prost voittivat tallille kolme maailmanmestaruutta 1984–1986.


title: Ron Dennis

text:
Vuonna 1988 Dennis neuvotteli moottorisopimuksen Hondan kanssa, ja Prost ja Senna hallitsivat MM-sarjaa seuraavat neljä kautta, 1988–1991.
Hondan vetäydyttyä Formula 1:stä McLaren menetti ykköstallin asemansa. Mercedes-Benzin tulo sen moottorien toimittajaksi kuitenkin käänsi kehityksen jälleen. Vuonna 1998 Mika Häkkinen ja David Coulthard hallitsivat MM-sarjaa ja Häkkinen voitti toisen perättäisen mestaruuden 1999.


title: Ron Dennis

text: Vuonna 1999 Dennis myi kymmenen prosenttia 40 %:n osuudestaan tallista DaimlerChrysler AG:lle. Tammikuussa 2009 hän ilmoitti jättävänsä tallipäällikkyyden Martin Whitmarshille 1. maaliskuuta 2009 alkaen. 16. huhtikuuta 2009 Dennis vahvisti jättävänsä kaikki formula ykkösiin liittyvät tehtävänsä McLarenilla ja siirtyvänsä johtamaan katuautoprojektia itsenäisessä McLaren Automotive -yrityksessä. Yritys aikoo tuoda markkinoille uuden urheiluautomallin vuonna 2011 yhteistyössä sveitsiläispankki Credit Suissen kanssa.


title: Jaktfalken II

text: Jaktfalken II (ruots. 'tunturihaukka') oli ruotsalainen vuonna 1929 suunniteltu kaksitasoinen hävittäjälentokone.


title: Jaktfalken II

text: Koneen ensilento tapahtui vuoden 1929 ja se tuli sarjatuotantoon J6-tunnuksella. Se oli Ruotsin ilmavoimien käytössä vuoteen 1941 asti.


title: Jaktfalken II

text: Koneen kehittänyt Svenska Aero meni konkurssiin vuodenvaihteessa 1932-33. Valmistajaksi tuli ASJA (joka oli pääosin junia valmistava yhtiö). Sen lentokoneosastosta tuli SAAB 1930-luvun lopussa.


title: Jaktfalken II

text: Ruotsi lahjoitti joulukuun 1939 alussa kaksi Jaktfalken II -konetta Suomen ilmavoimille. Koneet olivat Ruotsin ilmavoimien vanhimmat Jaktfalkenit, jollaisia sota-avussa on tapana antaa. Niitä käytettiin Kauhavan Lentosotakoulussa koulutukseen.


title: Jaktfalken II

text: Timo Heinonen, Thulinista Hornetiin, Keski-Suomen ilmailumuseon julkaisuja 3, 1992. ISBN 951-95688-2-4.


title: Georges Levy G.L. 40

text: Georges Levy G.L. 40 HB2 on lentovene, joka suunniteltiin Ranskassa vuonna 1917.


title: Georges Levy G.L. 40

text: Sen suunnittelivat Blanchard ja Le Pen, ja siksi kone tunnettiin myös nimellä Levy-Le Pen. Sen väitettiin olleen Ranskan paras lentovene ensimmäisessä maailmansodassa, mutta se voi myös kuvata Ranskan vähäistä panostusta lentoveneisiin. Suomen ilmavoimat hankki 12 Georges Levy G.L. 40 HB2 -lentovenettä. Suomalaisten kokemukset olivat negatiivisia. Kolme konetta menetettiin kuolemaan johtaneissa lento-onnettomuuksissa. Kone sai, kuten moni kone 1920-luvulla kautta maailman, nimen "lentävä ruumisarkku".


title: Nancy Ajram

text: Nancy Ajram (, s. 16. toukokuuta 1983 Beirut) on libanonilainen laulaja. Hän osallistui 12-vuotiaana libanonilaiseen "Nujum al-mustaqbal" -musiikkikilpailuun ("tulevaisuuden tähdet") televisiossa voittaen ensimmäisen sijan omassa luokassaan. Myöhemmin hän opiskeli laulua ja musiikin teoriaa Libanonissa. Hän julkaisi ensimmäisen albuminsa "Mehtagalak"in vuonna 1998 ja toisen albuminsa "Shil Oyounak Ani" vuonna 2001. Seuraavat albumit ilmestyivät vuorostaan vuosina 2003 ("Ya Salaam"), 2004 ("Ah W Noss") ja 2006 ("Ya Tabtab Wa Dalla").


title: Nancy Ajram

text: Nancy Ajram on allekirjoittanut mainossopimuksen Coca-Cola Companyn kanssa. Mainoksissa on käytetty useita hänen kappaleitaan. Vuoden 2005 mainoksessa soi kappale "Oul Taany Keda" levyltä "Ah W Noss". Vuoden 2006 mainoksissa käytettiin puolestaan ensinnäkin laulua "Mo'gaba" sekä uusimpana kappaletta "Eshteky Minno" – molemmat albumilta "Ya Tabtab Wa Dalla". Ajramilla on mainossopimus niin ikään Lähi-idästä peräisin olevan Damas-jalokiviliikkeen kanssa, jonka televisiomainoksessa soi "Ana Yalli Bhebbak" "Ya Tabtab Wa Dalla" -albumilta.


title: Nancy Ajram

text: Nancy Ajram on saanut runsaasti tunnustusta työstään. Alle 18-vuotiaana hänet hyväksyttiin lahjakkuutensa vuoksi poikkeuksellisesti alaikäisenä Libanonin ammattitaiteilijoiden liittoon. Vuonna 2003 hän voitti Egyptissä Sharm al-Shaikin "Oscar Video Clips" -festivaaleilla parhaan arabilaulajan palkinnon. Vuosina 2003 ja 2004 Zahrat al-Khalij -aikakauslehti valitsi Ajramin niin ikään parhaaksi arabilaulajaksi. Arabiankielinen Newsweekin painos nimesi hänet puolestaan yhdeksi vaikutusvaltaisimmista arabimaailman henkilöistä vuonna 2005.


title: Nina Simone

text: Nina Simone (oik. Eunice Kathleen Waymon, 21. helmikuuta 1933 Tryon, Pohjois-Carolina, Yhdysvallat – 21. huhtikuuta 2003 Carry-le-Rouet, Ranska) oli yhdysvaltalainen jazz-, blues- ja soul-laulaja, -lauluntekijä ja -pianisti. Hän levytti yli 60 albumia ja sävelsi yli 500 laulua.


title: Nina Simone

text: Eunice Waymon syntyi köyhään 6–7- henkiseen perheeseen ja aloitti pianonsoiton jo neljävuotiaana. Hän opiskeli New Yorkissa Juilliardin esittävien taiteiden koulussa. Waymon alkoi tehdä työtä säestäjänä, jotta voisi tukea perhettään taloudellisesti. Kesällä 1954 hän otti vastaan työn irlantilaispubissa Atlantic Cityssä. Pubin omistaja vaati Waymonia soittamisen lisäksi myös laulamaan ja niin klassisen koulutuksen saanut pianistista siirtyi show-alalle. Hän otti taiteilijanimekseen Nina Simone, Nina tarkoittaa pikkuista ja Simone oli lainattu ranskalaiselta näyttelijättäreltä Simone Signoretilta.


title: Nina Simone

text: 1950-luvun loppuvaiheessa Nina Simone levytti ensimmäisen kerran Betlehem-levy-yhtiölle. Simone osoitti olevansa lahjakas pianisti, laulaja, säveltäjä ja sovittaja. Hänen vakituiseen ohjelmistoonsa tulivat muun muassa kappaleet "Plain Gold Ring", "Don't Smoke in Bed" ja "Little Girl Blue". Simonen tulkinnasta Porgy ja Bess -oopperan kappaleesta "I Loves You Porgy" tuli hyvin suosittu ja menestys teki yökerholaulajattaresta tähden. Simone pääsi esiintymään Town Halliin, Carnegie Halliin ja Newportin Jazz-festivaaleille.


title: Nina Simone

text: Simonen ohjelmistoon kuului koko hänen uransa ajan jazz, gospel, hengellinen ja klassinen musiikki, folk, blues, pop, musikaali- ja oopperamusiikki, afrikkalainen musiikki sekä hänen omat sävellyksensä. Hänen omaperäinen tapansa käyttää hiljaisuutta musiikillisena elementtinä ja esiintymistyylinsä tekivät hänestä tunnetun. Paikoin Simonen ääni muuttui tummasta ja raa'asta pehmeään ja suloiseen. Simonen äänenkäyttö oli monipuolista ja epäsovinnaista. Nina Simonen tunnettu kappale "Mississippi Goddam" syntyi, kun neljä mustaa lasta sai surmansa baptistikirkkoon tehdyssä pommi-iskussa Birminghamissa Alabamassa vuonna 1963. "Mississippi Goddam" on katkera ja raivoisa valitus mustien tilanteesta Amerikassa. Tämän laulun vahva tunnelataus on tyypillistä Simonen musiikille, jolla hän ilmaisi ihmiselämän koko elämänkaarta.


title: Nina Simone

text: Nina Simonea kutsuttiin ”Soulin ylipapittareksi”. Sekä hänen ihailijansa että kriitikot kunnioittivat häntä salaperäisenä, lähes uskonnollisena hahmona. Simonen mustien kansalaisoikeuksia puolustavat kappaleet eivät miellyttäneet kaikkia. Vuonna 1966 hän kirjoitti laulun "Four Woman", joka oli katkera kuvaus neljästä mustasta naisesta, joiden olot ja tulevaisuudenkuvat olivat seurausta heidän ihonväristään. Kappale julistettiin pannaan Philadelphiassa, eikä newyorkilainen radioasema suostunut soittamaan sitä sillä perusteella, että ”se oli loukkaus mustia kohtaan”. Simone joutui kulkemaan erilaisia teitä löytääkseen sopivan musiikin, joka sopi hänen sanomansa levittämiseen. Hänen ensimmäinen RCA:lle tekemänsä albumi "Nina Simone Sings the Blues" sisälsi hänen omia kappaleitaan, kuten "I Want a Little Sugar in My Bowl" ja "Do I Move You". Simone yllätti jopa hartaimmat ihailijansa albumillaan "Nina Simone and Piano!", jolla hän laulaa ja säestää itseään pianolla, ilman muuta säestystä tai kuoroa. Albumilla on lauluja sielunvaelluksesta, kuolemasta, yksinäisyydestä ja rakkaudesta ja sitä pidetään eräänä hänen koko uransa parhaimmista levytyksistä.


title: Nina Simone

text: Nina Simonen sai esittämiinsä muiden tekemiin kappaleisiin erilaista ulottuvuutta; hänen versionsa muun muassa Hair-musikaalin kappaleesta "Ain't Got No / I Got Life", Leonard Cohenin kappaleesta "Suzanne" ja Bob Dylanin tuotannosta ovat omintakeisia. Suosiostaan huolimatta Nina Simone yritti kuitenkin paeta sitä kaikkea, mitä hänellä oli. Hän ei halunnut tulla muokatuksi muotoon, joka sopi levy-yhtiöille, se oli hänestä se oli vastenmielistä. Saatuaan tarpeeksi levy-yhtiöistä, show-alasta ja rasismista, Simone muutti Amerikasta Barbadokselle vuonna 1974. Sen jälkeen hän asui muun muassa Liberiassa, Sveitsissä ja Pariisissa, ja asettui lopullisesti asumaan Etelä-Ranskaan.


title: Nina Simone

text: Vuonna 1978 ilmestyi albumi "Baltimore". Se sisälsi muun muassa Judy Collinsin kappaleen "My Father" ja kappaleen "Everything Must Change". Simonen seuraava albumi "Fodder on My Wings" nauhoitettiin Pariisissa vuonna 1982. Albumi perustui hänen maanpakoonsa Amerikasta. Simone oli päättänyt entistä määrätietoisemmin tehdä omaa musiikkiaan, hän kirjoitti ja sovitti laulujaan, soitti pianoa ja cembaloa sekä lauloi englanniksi ja ranskaksi. Vuonna 1984 yksi hänen konserteistaan Ronnie Scottin jazzklubilla Lontoossa kuvattiin ja tuloksena oli video, jossa myös Paul Robinson soitti rumpuja. "My Baby Just Cares for Me", kappale hänen ensimmäiseltä albumiltaan, nousi nopeasti hitiksi ja levyn "Nina's Back" nimi puhui puolestaan.


title: Nina Simone

text: Nina Simonen elämäkerta "I Put a Spell on You" julkaistiin vuonna 1991. Se käännettiin ranskan, saksan ja hollannin kielille.


title: Nina Simone

text: Simone esiintyi vuonna 1993 Suomessa Järvenpään Puistobluesissa.


title: Nina Simone

text: Nina Simone esiintyi Nice Jazz -festivaaleilla Ranskassa vuonna 1997 ja Thessalonica Jazz -festivaaleilla Kreikassa vuonna 1998. Dublinin Guinness Blues -festivaaleilla vuonna 1999 Simonen tytär Lisa Celeste, taiteilijanimeltään Simone, esitti muutaman dueton äitinsä kanssa. Lisa Celeste teki kiertueita eri puolilla maailmaa, esiintyi espanjalaisen supertähden Rafaelin kanssa, näytteli nimikkoroolin "Aidassa" ja "Leijonakuninkaassa" Nalana. Hänen debyyttialbuminsa on nimeltään "Simone Superstar".


title: Nina Simone

text: Nina Simone oli 24. heinäkuuta 1998 kunniavieraana Nelson Mandelan 80-vuotisjuhlissa. Simone sai 7. lokakuuta 1999 elämäntyöstään palkinnon Dublinin Music Awardeissa. Lukuisten palkintojen ja saavutusten lisäksi Nina Simone sai kunniatohtorin arvon, ”Dr. Simone, Honorary Doctor in Music and Humanities”.


title: Nina Simone

text: Nina Simone sairasti pitkään rintasyöpää ja kuoli kotonaan Etelä-Ranskassa 21. huhtikuuta 2003. Simonen toivomuksen mukaan hänen tuhkansa sirotettiin eri puolille Afrikkaa.


title: SC Heerenveen

text: S.C. Heerenveen on Heerenveenin kaupungista Friisinmaalta kotoisin oleva jalkapalloseura. Joukkue pelaa Alankomaiden pääsarjassa Eredivisiessä, jossa se on parhaimmillaan sijoittunut toiseksi kaudella 1999–2000."Päivitetty 17. marraskuuta 2018."


title: Orquesta Aragón

text: Orquesta Aragón on kuubalainen 1930-luvulla perustettu charanga-yhtye. Yhtye on 1950-luvulta lähtien tehnyt myös cha cha cha -musiikkia. Yhtyeen perusti Orestes Aragón Cantero 30. syyskuuta 1939. Yhtyeen nimi oli aluksi "Ritmica de 39", mutta loppuvuodesta 1940 se muutettiin Orquesta Aragóniksi. Cantero sairastui vuonna 1948 vakavaan keuhkosairauteen ja joutui vetäytymään. Yhtye tekee musiikkia edelleen ja sen uusin albumi, "En Route", ilmestyi vuonna 2001.


title: L.V.G. C.VI

text: L.V.G. C.VI oli saksalainen ensimmäisen maailmansodan lopun aikainen tiedustelulentokone, jota valmisti Luft-Verkehrs Gesellschaft (L.V.G.).


title: L.V.G. C.VI

text: Saksalaisen D.F.W.-lentokonetehtaan suunnittelija Wilhelm Sabersky-Müssigbrodt lähti 1917 käynnistmään suunnittelemansa D.F.W. C.V -tiedustelukoneen lisenssivalmistusta Saksan suurimpaan lentokonetehtaaseen, Luft-Verkehrs Gesellschaftiin (L.V.G.). Myöhemmin hän siirtyi L.V.G.:n palvelukseen, ja suunnitteli ensimmäisenä työnään D.F.W. C.V:hen pohjautuvan L.V.G. C.V -tiedustelukoneen, jota Saksan armeija tilasi 1250 kappaletta. Tyypin paranneltu versio C.VI tuli palvelukseen kesäkuussa 1918 ja osoittautui menestykseksi. Sitä valmistettiinkin noin tuhat kappaletta. Tyyppiä käytettiin ensimmäisen maailmansodan jälkeen varhaiseen matkustajalentoliikenteeseen.


title: L.V.G. C.VI

text: Suomen ilmailuliikenne Oy osti kaksi C.VI-konetta ruotsalaiselta Svenska Lufttrafik -lentoyhtiöltä vuonna 1921. Niillä lennätettiin yleisöä ja tehtiin joitakin tilauslentoja Helsingistä. Yhtiön toiminnan osoitauduttua kannattamattomaksi Suomen ilmavoimat osti yhtiön koneet, jotka saivat ilmavoimien tunnukset 3A31 a 3A32. 3A31 tuhoutui vuotta myöhemmin huhtikuussa 1923 jouduttuaan syöksykierteeseen Santahaminassa. Miehistö selvisi onnettomuudesta hengissä. 3A32:n lennoista ei ole säilynyt tietoja, mutta kone vaurioitui telttahallin romahduksessa ja esiintyi Ilmailutelakan ja -varikon ilmoituksissa aina 6. helmikuuta 1925 saakka.


title: Potez 25

text: Potez 25 A2 oli ranskalainen 1920-luvun kaksitasoinen ja -paikkainen, yksimoottorinen tiedustelukone, joka oli aikansa suosituimpia lentokoneita. Henry Potezin suunnitteleman koneen prototyyppi lensi ensilentonsa vuonna 1924. Konetta valmistettiin 4 000 kappaletta, joista 2 500 Ranskassa.


title: Potez 25

text: Suomen ilmavoimat osti vuonna 1927 yhden Potez 25 A2 -koneen kokeillakseen sen ominaisuuksia. Koneella lennettiin miltei 800 tuntia, mutta lisää koneita ei hankittu. Ainoa kone oli käytössä vuoteen 1936 asti.


title: Korona (aurinko)

text: Korona on Auringon ulompi kaasukehä ja kaasukehän hajaantumisvyöhyke. Sen lämpötila on hyvin korkea, noin miljoona astetta. Korona on hyvin harvaa kaasua, ja siitä lähtee aurinkotuuli. Se on Auringon magneettikentän voimaviivojen täyttämä. Korona näkyy selvästi auringonpimennyksen aikaan, jolloin koronan epäsäännöllinen muoto paljastaa magneettikentän voimaviivat. Koronassa on moneen kertaan ionisoitunutta kaasua sekä pölyä.


title: Korona (aurinko)

text: Noin 2 Auringon säteen sisässä on K-korona jonka valonlähde on elektronien sirottama Auringon pinnan valo. K on lyhenne saksan kielen sanasta "Kontinueirlich". Ulompana on F-korona, joka valaisee, koska siinä on pölyä, joka heijastaa auringon valoa. F tulee sanasta "Fraunhofer".


title: Korona (aurinko)

text: Korona on huomattavasti kuumempi kuin Auringon pinta.


title: Hilbertin ongelmat

text: Hilbertin ongelmat on 23 matemaattisen ongelman luettelo, jotka saksalainen matemaatikko David Hilbert esitteli Pariisin matemaatikkokonferenssissa vuonna 1900. Tarkkaan ottaen konferenssiesitelmässä olivat ongelmat nro 1, 2, 6, 7, 8, 13, 16, 19, 21 ja 22; täydellinen luettelo julkaistiin myöhemmin.


title: Hilbertin ongelmat

text: Hilbertin 23 probleemaa olivat seuraavat:


title: Hilbertin ongelmat

text:
!width=6%| Numero
!width=44%| Lyhyt selostus
!width=44%| Nykyinen tila
!width=6%| Ratkaistu vuonna


title: Heracles Almelo

text: Heracles Almelo on jalkapalloseura Almelon kaupungista Alankomaista.


title: Heracles Almelo

text: Seura on perustettu vuonna 1903 ja se on saanut nimensä Zeuksen sankaripojan Herakleen mukaan. Se on voittanut Alankomaiden mestaruuden kahdesti, vuosina 1927 ja 1941. Kaudella 2004–2005 se sijoittui ykköseksi toiseksi korkeimmalla sarjatasolla Eerste Divisiessä ja nousi korkeimmalle sarjatasolle Eredivisieen. Kaudella 2004–2005 katsojakeskiarvo oli 5 700. Aiemmin Heracles on pelannut vuonna 1956 perustetussa Eredivisiessä neljä kautta vuosina 1962–1966 sekä kauden 1985–1986. Sen paras sijoitus Eredivisiessä on kuudes vuosina 2010 ja 2016.


title: Deir El Medina

text: Deir el-Medina (tai "Deir el-Medine") on Thebassa (nyk. Luxor), Niilin läntisellä rannalla sijaitseva paikka, jonka muinainen egyptinkielinen nimi oli Set-Maat, 'totuuden paikka'. Siellä sijaitsee muinaisegyptiläinen rauniokylä, joka tunnetaan nykyään Deir el-Medinan työläiskylänä. Se on merkittävä arkeologinen löytö, koska siellä on säilynyt tavallisten muinaisten egyptiläisten asuintaloja, mikä on hyvin harvinaista. Deir el-Medinan työläiskylää tutkimalla on voitu selvittää muinaisten egyptiläisten arkisesta elämästä paljon sellaista, mikä ei selviä temppeleitä ja kalliohautoja tutkimalla.


title: Deir El Medina

text: Deir el-Medinan työläiskylästä on löydetty kaikkiaan noin 120 perheen asunnot. Deir el-Medinan perheet asuivat keskimäärin 40 neliömetrin kokoisissa tasakattoisissa rivitaloissa. Taloissa oli tavallisesti kolme peräkkäistä huonetta, joista keskimmäinen oli suurin. Keskimmäistä huonetta käytettiin olohuoneena ja sen kattoa kannatteli yksi pylväs. Takimmaista huonetta käytettiin keittiönä ja ruokasalina, ja siellä oli katolle johtavat portaat.


title: Deir El Medina

text: Deir el-Medinan asukkaat rakensivat työkseen faraoiden hautoja Kuninkaiden ja Kuningattarien laaksoissa. Yllättävän monet työläiskylän asukkaat olivat luku- ja kirjoitustaitoisia. Luku- ja kirjoitustaitoa tarvittiin, sillä haudanrakentajien tuli osata kaivertaa maagisia tekstejä hautojen seinille. Deir el-Medinan työläiskylä perustettiin n. 1500-luvulla eaa., ja se hylättiin äkillisesti 1000-luvulla eaa., uuden valtakunnan lopussa. Vuonna 1165 alueen käsityöläiset ja työntekijät tekivät lakon, sillä valtio ei ollut kahteen kuukauteen maksanut heidän palkkojaan (oikeastaan vilja-annoksiaan).


title: Deir El Medina

text: Deir el-Medinan työläiskylästä on löydetty paljon papyruksille ja savisirpaleille hieraattisella kirjoituksella tuherrettuja viestejä, joissa kylän asukkaat kertovat kuulumisistaan, ongelmistaan, iloistaan ja suruistaan. Näiden todistuskappaleiden avulla on voitu rekonstruoida hyvin tarkka kuva arkielämästä muinaisessa Egyptissä.


title: Hawker Hart

text: Hawker Hart oli brittiläinen 1930-luvun alun kaksipaikkainen ja kaksitasoinen kevyt pommikone.


title: Hawker Hart

text: Sen prototyyppi lensi vuonna 1928. Koneita valmistettiin 2 600 kappaletta, joka oli suuri tuotantomäärä suuren laman aikana. Koneesta valmistettiin koulukone- ja jopa hävittäjäversioita.


title: Hawker Hart

text: Ruotsin ilmavoimat hankki 1934 kolme Hawker Hartia ja niitä valmistettiin mm. ASJA-tehtaassa lisenssillä 42 kappaletta.


title: Hawker Hart

text: Talvisodan aikana ruotsalaisvapaaehtoisten yksikkö Flygflottilj 19 toimi Suomen Lapin ilmapuolustuksessa ja tuki täten Suomen ilmavoimia. Flygflottilj 19 käytti muun muassa neljää Hartia Kemissä. Kaksi niistä tuhoutui 12. tammikuuta 1940 pommituslennolla Neuvostoliitossa törmättyään toisiinsa. Yksi ammuttiin alas. Toisin sanoen yksi sotalento tuhosi 3/4 F 19-yksikön Hart-koneista. Yksikkö sai yhden korvaavan Hartin Ruotsin ilmavoimilta helmikuussa 1940. Yksikön käyttämä, Suomen ilmavoimien tunnuksilla varustettu kone on näytteillä Keski-Ruotsin Linköpingissä Flygvapenmuseumissa.


title: Hawker Hart

text: Hawker Audax oli Hartista valmistettu maavoimien yhteyskone.


title: Hawker Hart

text: Hartebees I oli Audaxista valmistettu kaksipaikkainen yleiskäyttöinen maataistelukone Etelä-Afrikan ilmavoimissa.


title: Hawker Hart

text: Hawker Demon oli Hartista valmistettu hävittäjä.


title: Hawker Hart

text: Hawker Hardy oli Hartista valmistettu trooppisille alueille muokattu yleiskone. Koneen suunnittelu perustui Ilmailuministeriön määräykseen G23/33.


title: Hawker Hart

text: Spesifikaatio G23/33 määritteli 1933 Irakissa Kuninkaallisten ilmavoimien 30 laivueen käyttämän Westland Wapitin korvaavan lentokoneen, jota käytettiin ilmavalvontatehtävissä. Hawker esitti Hart mallista valmistettua Hardya spesifikaation täyttävänä koneena.


title: Hawker Hart

text: Hawker Hind oli Hartista parannettu versio, minkä oli tarkoitus korvata Hart.


title: Hawker Hart

text: Hawker Osprey oli Hartin laivastoversio, jonka oli tarkoitus palvella hävittäjä- ja tiedustelukoneena. Koneita tilattiin 134 kappaletta ja valmistettiin yhteensä 133 kappaletta.


title: Iskuaalto

text: Iskuaalto on ääntä nopeampi aalto. Sen etenemisnopeus on suurempi kuin lämpöliike aineessa. Lämpöliikkeen eli äänen nopeus riippuu muun muassa aineen tiheydestä ja lämpötilasta. Iskuaalto on joko hetkellinen paineaalto tai pysyvämpi aalto.


title: Iskuaalto

text: Paineaallon tyyppinen iskuaalto syntyy pommin räjähtäessä. Pitkäkestoinen iskuaalto syntyy aurinkotuulen törmätessä Maan magneettikenttään. Iskuaalto syntyy myös lentokoneen lentäessä ääntä nopeammin tai vaikkapa kaasun virratessa avaruudessa suurella nopeudella. Kun meteori törmää Maan ilmakehään, syntyy iskuaalto. Iskuaaltoa voidaan sanoa myös šokkirintamaksi.


title: Prominenssi

text: Prominenssi tarkoittaa seuraavia asioita:


title: Junkers A 35

text:
Junkers A 35 oli 1920-luvun alun saksalainen Junkersin valmistama kaksipaikkainen alatasoinen matkustajalentokone, joka oli tarkoitettu sotilas- ja siviilikäyttöön. Koneita käytettiin siviilikäytössä muun muassa postin kuljettamiseen. Junkers A 35 oli edelleen kehitetty versio vuonna 1923 suunnitellusta Junkers A 20 -koneesta. Koneita valmistettiin eri versioina kaikkiaan noin 170 kappaletta Junkersin tehtailla Saksassa, Neuvostoliitossa ja Ruotsissa.
Aero Oy vuokrasi Ruotsista Junkers A 25 -vesikoneen 4. heinäkuuta 1928. Alun perin tunnuksella S-71 varustettu kone sai Suomessa tunnuksen K-SALH. Kone oli Suomeen saavuttuaan kolme viikkoa Suomen ilmavoimien kokeilukäytössä, jonka jälkeen Aero käytti sitä postilennoillaan 30. elokuuta 1928 asti. Kone palautettiin 6. syyskuuta 1928 Ruotsiin, josta se päätyi myöhemmin Kiinan ilmavoimien käyttöön.


title: Auringon soihtu

text: Auringon soihtu (vaihtoehtoisia nimityksiä purkaus, roihupurkaus, roihu tai flare ) on Auringon Koronassa tapahtuva voimakas purkaus ja yksi Auringon aktiivisuuden ilmentymistä. Yksittäisen purkauksen voima voi olla kymmenien miljoonien vetypommien luokkaa, kuumentaa koronaa hetkellisesti merkittävästi ja kiihdyttää atomien ja hiukkasten nopeuksia lähelle valon nopeutta. Voimme havaita auringon soihtuja niin radio- ja röntgenteleskoopeilla kuin näkyvän valon havaitsimillakin. Maassa auringon soihdut aiheuttavat radiohäiriöitä ja revontulia.


title: Auringon soihtu

text: Auringon soihtu syntyy, kun monia erimerkkisiä magneettisia napoja edustavia auringonpilkkuja kasaantuu yhteen synnyttäen voimakkaan ja monimutkaisen magneettikentän. Kun magneettinen voimaviivarakenne sitten äkillisesti yksinkertaistuu, osa suljetuista voimaviivoista repeää avoimiksi, vapauttaen samalla osan magneettikenttään sitoutuneesta energiasta räjähdysmäisesti. Tapahtumaketju aiheuttaa aurinkotuulimyrskyn, joka sinkoutuu ulos seuraten auringon magneettisia voimaviivoja. Kun Aurinko on aktiivinen, purkauksia on muutama päivässä. Hiljaisena aikana niitä havaitaan noin yksi viikossa.


title: Auringon soihtu

text: Auringon soihdun matkaan lähettämät protonit saapuvat maahan noin 15 minuutissa. Niihin liittyy Auringon koronan massaviskautumisia, jotka aiheuttavat Maassa revontulia. Revontulet syntyvät auringon hiukkaspurkausten osuessa Maan ilmakehään.


title: Auringon soihtu

text: Purkauksille altistumisen on oletettu olevan vaarallista pitkillä avaruuslennoilla. Avaruusaluksessa olevalle astronautille harvinaisen voimakas purkaus saattaisi aiheuttaa vakavan säteilysairauden tai olla jopa hengenvaarallinen . Pienemmät altistumiset lisäävät syöpäriskiä. Joidenkin arvioiden mukaan voimakas, vuoden 1972 havaitun kaltainen suurroihu aiheuttaisi avaruuskävelyn aikana (monissa tapauksissa muutaman viikon sisällä kuolemaan johtavan) 4 Sv annoksen, ja avaruusaluksen sisälläkin sallittua huomattavasti suuremman 0,1 Sv annoksen, joka saattaa kasvattaa syöpäriskiä.


title: Auringon soihtu

text: Auringon aktiivisuutta kullakin ajankohdalla merkitään kirjaimilla A, B, C, M tai X. Nämä jaetaan alaluokkiin (esim. A1, A2, ... A9). X2 on kaksi kertaa voimakkaampi purkaus kuin X1 ja neljä kertaa voimakkaampi kuin M5. normaalisti Auringon aktiivisuus on välillä A ... C. Noin 20 vuoden välein toistuu luokan X20 tai yli soihtu jonka säteily on 2 mW neliömetrille.


title: Auringon soihtu

text: Muillakin tähdillä havaitaan voimakkaita roihupurkauksia. Eniten ja voimakkaimpia purkauksia on nuorilla tähdillä, esimerkiksi niin sanotuilla flare-tähdillä jotka ovat punaisia kääpiöitä. Joillain Aurinkoa muistuttavilla vanhoilla tähdillä on havaittu voimakkaita niin sanottuja supersoihtuja, jotka ovat 100 – 10 miljoonaa kertaa Auringossa satunnaisesti esiintyviä suuria 10 ergin energian vapauttavia soihtuja voimakkaampia. Arvellaan, ettei näin suuria soihtuja olisi sattunut kahteen miljoonaan vuoteen.


title: Granula

text: Granula on Auringon pinnalla oleva rae, jolla on tummat reunat.


title: Granula

text: Auringon pinta eli fotosfääri on kauttaaltaan rakeinen muilta kuin auringonpilkkujen ja muiden poikkeusilmiöiden kohdalta. Auringon pinta kiehuu kuin puuro Auringon sisältä tulevan lämmön aiheuttamien konvektiovirtausten takia. Konvektio siirtää lämpöä auringon sisustasta ulospäin. Granulassa on kirkas keskusta ja tummempi reuna, jonka alueella kaasu laskeutuu alaspäin. Granulan muoto muuttuu ja granulat hajoavat mm. pystypyörteiden takia. Tumman reunuksen keskellä näkyy joskus valkeita pisteitä tai pitkulaisia kuvioita, filigraaneja. Nämä ovat magneettikentän keskuksia, joita virtaus repii hajalle. Granulat ovat muodoltaan soikeita ja vaihtuvia ja epämääräisiä. Granuloiden kirkkaus vaihtelee viiden minuutin jaksossa.


title: Granula

text: Supergranulan elinikä on monta päivää. Näiden muoto muistuttaa monikulmiota. Granulat liikkuvat supergranulan keskustasta kohti reunoja kuljettaen magneettikenttää mukanaan. Supergranulaatio näkyy epäsäännöllisenä verkkona tarkassa auringon magneettikentän kartassa. Supergranulan keskiosassa on nouseva liike, vaakaosassa horisontin suuntaista liikettä ja reunoilla laskuliike. Aurinkotuuli lähtee supergranuloiden välistä.


title: Granula

text: Auringon pinnan granulaatio aiheuttaa sen spektrissä mikroturbulenssia. Jättiläistähdillä granulat ovat suhteellisen suuria tähden kokoon nähden.


title: Stetinin M-5

text: Stetinin M-5 eli Grigorovitš M-5 oli venäläinen ensimmäisen maailmansodan aikainen lentovene.


title: Stetinin M-5

text: M-5 oli Stetinin-lentokonetehtaan ensimmäinen kone, jonka suunnitteli Dimitri Grigorovitš. Sen suunnittelussa saatettiin käyttää esikuvana ranskalaista F.B.A.-lentovenettä. Konetta valmistettiin sata kappaletta, joilla oli vähäistä sotilaskäyttöä.Suomen ilmavoimilla oli yksi, vuonna 1918 Kuokkalan rantaan ajelehtinut Stetinin M-5. Sillä lennettiin kesään 1919 asti, jolloin se upposi.


title: Rumpler C.VIII

text: Rumpler C.VIII oli Rumpler Flugzeugwerken valmistama jatkokoulutuskone, joka esiteltiin 1917 kuuluen siten ensimmäisiin ilmasotataitojen opettamiseen suunniteltuja koulukonita.


title: Rumpler C.VIII

text: Rumpler C.VIII kehitettiin yhtenä ensimmäisistä taistelukoulutukseen tarkoitetuista lentokonetyypeistä. Konetyyppi pohjautui tehtaan aikaisempiin menestyneisiin tiedustelukoneisiin ja erosi niistä lähinnä matalatehoisemman moottorinsa osalta. Tyyppi otettiin käyttöön Saksan armeijassa vuoden 1917 lopulla.


title: Rumpler C.VIII

text: Ensimmäinen Suomeen Saksasta hankittu C.VIII saapui Uttiin kesäkuussa 1918, mistä se siirrettiin saman vuoden marraskuussa Sortavalaan. Kone lähti sotalennolle Aunukseen 21. huhtikuuta 1919, mutta joutui palaamaan öljyvuodon takia. Seuraavana päivänä kone teki pakkolaskun Viiteleen. Kone vaurioitui vielä tämänkin jälkeen useita kertoja, vajoten esimerkiksi jäihin Santahaminassa tammikuussa 1922. Käytössä se oli vuoteen 1924 saakka, ja poistettiin ilmailuvoimien luetteloista 6. helmikuuta 1925, jolloin koneella oli lennetty kaikkiaan 52 tuntia ja 17 minuuttia. Kone käytti käyttöikänsä aikana tunnuksia F28, C.74/18, 2.B.350 ja 2.C.350.


title: Chara

text: Chara voi tarkoittaa:


title: Pantse Syrjä

text: Mikko Juhana "Pantse" Syrjä (s. 15. marraskuuta 1957 Tampere) on suomalainen muusikko. Hänet tunnetaan parhaiten urastaan Eppu Normaali -yhtyeen kitaristina, säveltäjänä ja musiikillisena johtajana.


title: Pantse Syrjä

text: Pantse Syrjä on toiminut myös sanoittajana 26 Eppu Normaalin kappalessa joko yksin tai yhdessä Martti Syrjän tai Mikko Saarelan kanssa ja myös päälaulajana joissakin kappaleissa, kuten esimerkiksi kappaleessa "Baarikärpänen". Hän on myös vieraillut kitaristina lukuisten kotimaisten artistien, kuten Juice Leskisen albumeilla ja keikoilla.


title: Pantse Syrjä

text: Syrjä on toiminut myös äänilevytuottajana ja on tuottanut kaikki Eppu Normaalin albumit lukuun ottamatta yhtyeen vuonna 1978 ilmestynyttä debyyttialbumia "Aknepop". Eppu Normaalin ohella hän on toiminut tuottajana myös Hassisen koneelle, Popedalle, Widowsille, Sensuurille, Kairolle, Mikko Saarelalle ja Juice Leskiselle. Muille kuin Eppu Normaalille Syrjä on säveltänyt ainoastaan yhden kappaleen, Yö-yhtyeen kappaleen "Mysteeri" vuodelta 2001.


title: Pantse Syrjä

text: Syrjä oli 1995–2017 naimisissa Kirsi-Kaisa Sinisalon kanssa. Heillä on yksi vuosituhannen alussa syntynyt poika.